MERIAHLAH PROGRAM, MESYUARAT DAN KEMPEN PILIHANRAYA UMNO SELEPAS INI
DENGAN BUDAK2 SEKOLAH!!!

Dalam satu keputusan yang membuatkan kita bingung kepala, mesyuarat MT UMNO semalam memutuskan untuk menurunkan had umur menjadi ahli UMNO daripada 18 tahun kepada 16 tahun.

 Bermakna, selepas ini budak-budak sekolah dalam tingkatan 4 sudah pun boleh menjadi ahli UMNO, berperanan sebagai pekerja parti, berkempen ketika pilihanraya, menghadiri atau menjadi perwakilan dalam mesyuarat cawangan serta bahagian, memenuhkan dewan bagi semua program parti serta sebagai alat mudah mencukupkan korum dalam mesyuarat.

 Dalam usia yang sepatutnya mereka belajar dan menimba ilmu, tidak mustahil budak-budak sekolah ini akan diumpan oleh pemimpin dewasa dengan pelbagai janji dan harapan untuk menyertai UMNO bagi menunjukkan parti itu kononnya mendapat sambutan daripada generasi muda.

 Tetapi, budak-budak sekolah itu sebenarnya hanyalah dijadikan alat oleh  pemimpin tertentu di peringkat cawangan dan bahagian untuk kepentingan politik mereka saja.

 Sudah tentu akhirnya ramailah ibu bapa dan guru-guru yang akan pening kepala dibuatnya kerana lebih ramai budak-budak sekolah lebih berminat bercakap tentang politik, menyokong pemimpin tertentu, melobi menjadi perwakilan di peringkat cawangan dan bahagian berbanding mentelaah buku sekolah atau menumpu kepada peperiksaan.

 Presiden UMNO, Zahid Hamidi dilaporkan berkata, keputusan  membenarkan mereka yang berusia 16 tahun menjadi ahli UMNO ini diambil sebagai memenuhi hasrat akar umbi serta untuk memastikan perubahan dalam parti itu.

 Entahlah labu…akar umbi mana sebenarnya yang mahu budak-budak sekolah seawal tingkatan 4 ini terlibat dalam politik?

 Apakah Zahid Hamidi dan para pemimpinnya, sejak UMNO tidak lagi berkuasa sekarang ini, sudah hilang pertimbangan dalam membuat keputusan yang betul?

 Apa pun alasannya, keputusan terbaru UMNO ini paling tidak munasabah serta tidak wajar sama sekali.

 Had umur 18 tahun sebelum ini dikira sudah memadai kerana dalam usia itu mereka sudah menamatkan persekolahan di peringkat menengah atau baru habis SPM dan tiada masalah lagi jika terlibat dalam politik.

 Namun, dengan seawal 16 tahun atau dalam tingkatan 4 sudah dibenarkan menjadi ahli UMNO, kesan buruk lebih banyak berbanding baiknya.

 Selain ia akan merosakkan minat budak-budak sekolah terhadap pelajaran jika diumpan oleh pemimpin UMNO yang lebih dewasa untuk menyertai politik, bahkan tidak mustahil, sesuai dengan semakin menurunkan minat orang dewasa dan mereka yang berpelajaran terhadap UMNO, akhirnya nanti hanya budak-budak sekolah saja yang akan memeriahkan politik UMNO.

 Mesyuarat cawangan atau bahagian, program parti, kempen pilihanraya dan sebagainya – semuanya selepas ini akan penuh dengan budak-budak sekolah belaka.
Inikah pencapaian terhebat Zahid Hamidi sebagai Presiden UMNO?
(ShahbudinHusin 28/07/2018)

0

0

votes
Article Rating
Kongsikan artikel ini


APAKAH AZMIN TIDAK BANTU ANWAR JADI PERDANA MENTERI?

Salah satu alasan yang diberikan oleh Rafizi Ramli mengenai keputusannya bertanding jawatan Timbalan Presiden PKR ialah unfuk memastikan Anwar Ibrahim dapat menjadi Perdana Menteri.

 Kata beliau, untuk jadi Perdana Menteri, Anwar perlu mendapat mandat yang penuh daripada parti.

 Jawatan Timbalan Presiden PKR kini dipegang Azmin Ali dan beliau belum memutuskan sama ada mengekalkan jawatan itu atau cuba menaikkan dirinya setakuk lagi dengan bertanding jawatan Presiden.

 Jika Azmin memutuskan untuk mengekalkan dirinya di kerusi tersebut, ia akan menyaksikan pertembungan yang dijangka sengit antara beliau dengan Rafizi.
Dalam waktu yang sama, Anwar sudah pun memutuskan untuk bertanding jawatan Presiden PKR yang kini dipegang oleh isterinya, Dr. Wan Azizah Wan Ismail.

 Ini bermakna Azmin akan berdepan dengan Anwar sekiranya beliau membuat keputusan bertanding jawatan Presiden PKR.

 Melihat kepada alasan Rafizi untuk mewajarkannya bertanding jawatan nombor dua dalam PKR itu, timbul persoalan apakah hanya dengan beliau menduduki jawatan itu saja maka Anwar dapat jadi Perdana Menteri?
Bukankah persetujuan bahawa Anwar sebagai Perdana Menteri ke-8 adalah perkara yang sudah dipersetujui oleh Tun Mahathir Mohamad dan Pakatan Harapan?

 Apakah Azmin tidak membantu Anwar jadi Perdana Menteri?

 Kalau Azmin menang lagi sebagai Timbalan Presiden PKR, apakah peluang Anwar untuk jadi Perdana Menteri bakal tergugat?

 Siapa yang Azmin akan bantu untuk jadi Perdana Menteri sekiranya beliau berjaya menewaskan Rafizi nanti?
(ShahbudinHusin 29/07/2018).

0

0

votes
Article Rating
Kongsikan artikel ini


SETELAH PAS SOKONG UMNO, KE MANA HALA PENGUNDI BUKAN MELAYU DI SUNGAI
KANDIS?

 Semalam Najib Razak turun lagi ke Sungai Kandis untuk berkempen bagi calon BN, Lokman Noor Adam dan ini adalah kedatangannya buat kali kedua setakat ini.

 Kehadiran Najib turun berkempen ini agak ganjil dan menghairankan, seolah-olah tidak sedar beliau telah ditolak rakyat dan merupakan punca utama kekalahan UMNO dan BN dalam pilihanraya umum 9 Mei lalu.

 Apakah tujuan Najib turun berkempen dan menyibuk lagi di Sungai Kandis?

 Bukankah, selepas meletakkan jawatan dan ditolak rakyat dan jadi sejarah ketika ini, Najib sebaiknya berdiam diri saja serta menumpukan sepenuh perhatiannya kepada kes mahkamah yang sedang dihadapinya?

 Adakah dengan turun berkempen itu Najib serius mahu membantu kemenangan atau  sebenarnya ingin melihat calon BN dapat kekalahan yang lebih besar?

 Jika calon BN menang, adakah nantinya Najib akan mendakwa beliau adalah  penyumbang utamanya?

 Kalau kalah BN pula, adakah Najib akan tersenyum akhirnya kerana UMNO dan BN yang dipimpin Zahid Hamidi tidaklah lebih baik dan diterima rakyat selepas ketiadaannya?

 Bermakna, dalam apa juga keputusan yang bakal menjelma di Sungai Kandis nanti, Najib sudah sedia dengan perangkapnya yang akan dua-dua mengena.

 Sedarkah Zahid Hamidi akan hal ini?

 Tidak mustahil, sebelum 4 Ogos nanti, Najib akan turun lagi berkempen di Sungai Kandis, walaupun seperti dalam dua kedatangannya sebelum ini, tiada seorang pun pemimpin UMNO Pusat yang hadir menemaninya.

 Dalam waktu yang sama, semakin dekat hari pengundian, muslihat Pas tidak turun bertanding di Sungai Kandis akhirnya terdedah juga apabila parti itu kini secara terbuka menyokong calon BN.

 Daripada gegak gempita sejak penubuhannya mahu menjadi lawan UMNO, Pas kini secara automatik adalah kawan kepada UMNO. Daripada mahu menjadi pengganti kepada UMNO, Pas kini juga adalah teman sejati UMNO.

 Amat malang sebenarnya kerana perubahan sikap yang ditunjukkan oleh Pas ini berlaku ketika UMNO sudah pun hilang kuasa dan digelar parti penyamun oleh kebanyakan rakyat negara ini.

 Bukankah jika tidak sibuk nak jadi “king maker” dan sedia bergabung dengan UMNO sebelum PRU14 dulu, Pas hari ini sudah pun jadi sebahagian daripada kerajaan?

 Apakah dengan sokongan terbuka Pas ini, ahli dan penyokong akar umbinya yang selama berpuluh tahun ditarbiah dan ditanam dengan kepercayaan bahawa UMNO adalah parti taghut, assabiyah dan kafir akan sedia memberikan undi kepada BN?

 Atau lebih ramai yang akan memboikot dan tidak keluar mengundi?

 Apalah  gandingan UMNO dan Pas yang begitu diagungkan di Sungai Kandis ketika ini, bermakna BN tidak lagi memerlukan sokongan pengundi bukan Melayu yang merangkumi 12 peratus Cina dan 16 peratus India?

 Bolehkah BN menang dengan sokongan Pas semata-mata dan tanpa undi bukan Melayu?
(ShahbudinHusin 29/07/2018)

0

0

votes
Article Rating
Kongsikan artikel ini


BAGUS BILA PEMIMPIN DAP CEPAT MINTA MAAF, TAPI JANGAN DIULANGI LAGI

 Naib Pengerusi DAP, M Kula Segaran akhirnya memohon maaf dan menarik balik kenyataannya sebelum ini yang mendakwa orang Melayu adalah pendatang di negara ini.

 “Saya sepenuhnya memohon maaf terhadap pihak yang terluka dan menarik balik ucapan ofensif tersebut,” kata M Kula yang juga merupakan Menteri Sumber Manusia.

 Sebelum itu, Adun DAP Bercham, Ong Boon Piow juga memohon maaf atas kritikannya terhadap Menteri Pendidikan, Dr. Mazlee Malik yang mendesak Perdana Menteri agar mengkaji semula kedudukan Ahli Parlimen Simpang Renggam itu sebagai anggota kabinet.

 Ong sebelumnya mengkritik Dr. Mazlee yang menyebut tiada peruntukan untuk sekolah menengah persendirian Cina kerana ia bukan bertaraf sekolah kerajaan.

 Meskipun sudah  meminta maaf, sikap kedua-dua pemimpin DAP itu jelas telah menimbulkan keresahan ramai kerana tergambar ada sentimen perkauman yang nyata di sebalik kenyataan mereka.

 Harus diakui bahawa dalam negara ini, hal-hal yang berkaitan Melayu dan Bumiputera adalah perkara yang sudah termaktub dalam Perlembagaan. Ia tidak harus disentuh dan diusik lagi, terutama oleh pemimpin kaum lain.

 Apalagi oleh DAP yang merupakan sebuah parti demokratik dan berbilang bangsa yang selama ini selalu menonjolkan sikap anti kepada perkauman dalam penampilannya.

 Dalam kes mengenai keturunan orang Melayu, hakikat sejarah sudah jelas mengenai perkara itu dan membangkitkan sesuatu yang berlawanan daripadanya hanya akan mengundang kontroversi dan permusuhan yang mungkin berpanjangan.

 Begitu juga dengan bantuan untuk sekolah, kerajaan selama ini memang meletakkan sekolah jenis kebangsaan Cina dan India sebagai sekolah yang menerima bantuan, tetapi bagi sekolah persendirian, bantuannya sudah tentu mengikut keperluan atau jika ada permintaan.

 Ia sama seperti sekolah agama persendirian, sekolah Arab dan sebagainya yang juga ada diberikan bantuan oleh kerajaan berdasarkan keperluan atau permintaan.

 Tetapi untuk mana-mana pemimpin mendesak agar bantuan kepada sekolah menengah persendirian Cina adalah sesuatu yang wajib memang agak keterlaluan kerana sekolah persendirian itu sendiri sudah mengenakan bayaran yang agak mahal kepada pelajar-pelajarnya.

 Dalam kes melibat M Kula dan Ong, memang baik dan boleh dipuji apabila kedua-dua pemimpin DAP berkenaan cepat-cepat meminta maaf sebelum kontroversi yang timbul bertambah parah.

 Namun, yang lebih penting ialah agar mereka dan sesiapa juga, baik daripada DAP atau lain-lain parti, agar tidak lagi semudahnya membangkitkan isu-isu yang bercorak perkauman di masa-masa akan datang.

 Biar UMNO atau mereka yang sealiran dengannya saja yang kekal dengan sikap perkauman sempit yang kita sendiri sudah saksikan ianya semakin ditolak oleh rakyat.

 Keputusan PRU14 yang lalu adalah bukti jelas bagaimana rakyat sebenarnya telah menolak politik perkauman yang sempit dan tidak beretika yang selama bertahun-tahun dimainkan dijadikan modal untuk terus berkuasa.

 Rakyat kini mahukan Malaysia Baru yang lebih baik dan lebih harmoni untuk semua orang melalui kerajaan baru Pakatan Harapan.

 Untuk itu, sementara PKR, Bersatu dan Amanah boleh bertolak ansur dan tidak memainkan sentimen kaum masing-masing secara keterlaluan demi menjaga keharmonian bersama, DAP juga seharusnya mempunyai sikap yang sama.

 Malaysia ini adalah sebuah negara yang unik dengan pelbagai kaum ada di dalamnya, tetapi jangan dilupa mengenai kedudukan Melayu dan Bumiputera yang sudah termaktub dalam Perlembagaan dan dilindungi oleh Raja-Raja Melayu.

 Semua kaum pada hakikatnya ada hak dan bahagian masing-masing dalam negara ini,mcuma permintaan atau desakan terhadap sesuatu perkara yang melibatkan kaum itu biarlah dilakukan secara beradab dan berhemah serta jangan sesekali menyinggung kedudukan kaum-kaum lain.

 Jika Malaysia Baru ini tidak dijaga dengan baik, penantian dan usaha selama 60 tahun untuk melihat tumbangnya UMNO tidak akan bermakna apa-apa lagi buat kita semua.
(ShahbudinHusin 30/07/2018)

0

0

votes
Article Rating
Kongsikan artikel ini


PAKATAN HARAPAN PERLU BUANG VIRUS PEROSAK INSPIRASI RAKYAT

Ramai yang ingin melihat dan mengimpikan Negara Malaysia yang cemerlang urustadbir, berintegriti tinggi, pembahagian kekayaan yang adil, kehidupan rakyat yang rukun, harmoni dan damai. Dengan itu akan lahirnya semangat patriotik dan cintakan negara.
Menjunjung perlembagaan dan menghormati apa yang patut dihormati. Untuk inspirasi itulah, rakyat pelbagai kaum dan latar pemikiran berusaha memenangkan Pakatan Harapan (PH).
Hari kemenangan mereka merupakan hari kegembiraan rakyat, samaada yang terlibat secara langsung ataupun tidak langsung. Sementara penyokong korupsi menangisi kemenangan itu.
Selepas menang, nampaknya terdapat dalam kalangan pimpinan PH itu mereka yang bukan merupakan pembawa inspirasi rakyat sebaliknya virus yang merosakkan masa depan negara.
Mereka sepatutnya menumpukan kepada isu-isu bagaimana mengukuhkan semula rakyat selepas PRU, malangnya mereka sibuk dengan isu yang boleh membawa kepada krisis perkauman dan agama.
Sepatutnya ditumpukan kepada urustadbir dan pembentukan sistem pentadbiran yang membawa impak kepada integriti tinggi dan perpaduan kalangan rakyat.
Maka, yang terlibat dengan pengganas LTTE sibuk mahu menghantar pendakwah muslim ke India. Ada pula yang viral ‘Melayu sebagai pendatang’. Ada pula yang minta menteri Melayu yang tidak mahu tunaikan hasrat kaumnya letak jawatan.
Pelbagai tuntutan yang bersifat pada waktu yang masih di awal kemenangan. Macam-macam lagi tingkahlaku yang membakar perasaan perkauman dalam dada rakyat.
Mereka itu merupakan virus dalam PH yang mesti dibuang segera. Hari demi hari perasaan kecewa dan dendam perkauman mula diserapkan. Dari rasa gembira dengan PH mula menjadi rasisme yang tinggi.
Setiap saat kita melihat perasaan ingin bangkit dalam kalangan majoriti rakyat membalas tindak tanduk perkauman mula merebak. Jika tidak dibuang virus-virus ini dalam PH, di bawah pentadbiran baharu ini boleh membawa kepada konflik perkauman dalam negara ini yang sukar diubati nanti.
Bak kata pepatah YANG DIKEJAR TIDAK DAPAT, YANG DIKENDUNG BERCICIRAN.
Dr. Mohd Asri Zainul Abidin
Mufti Perlis.

0

0

votes
Article Rating
Kongsikan artikel ini


APA TUNGGU LAGI, TANGKAPAN SUDAH BOLEH DIBUAT SEKARANG?

SURAT MEIO BERTARIKH 04.05.2018 KEPADA CIA – JENAYAH KHIANAT TERHADAP NEGARA ??!!

 “MEIOGATE AFFAIR” MIRIP KEPADA “WATERGATE AFFAIR” ??!!
1. Sejak seminggu dua yang lalu, telah tertular berita gempar tentang kewujudan sepucuk surat bertarikh 04.05.2018 yang ditandatangani Ketua Pengarah MEIO kepada CIA, Amerika Syarikat, kandungan yang mana pada permukaan surat itu telah secara langsung mahupun tidak langsung meminta campur tangan kuasa asing dalam penentuan PRU-14 yang diadakan pada 09.05.2018, dan pentadbiran negara pasca PRU-14.

 2. Pendedahan surat 04.05.2018 itu, telah menarik kerisauan pelbagai pihak yang khuatir dengan penyalahgunaan agensi awam, walaupun di belakang tabir Bahagian Penyelidikan Jabatan Perdana Menteri, bagi tujuan kepentingan Kerajaan NAJIB RAZAK pada ketika itu, dengan cara yang bertentangan dengan kepentingan negara, dan telah disusuli dengan beberapa Laporan Polis dibuat oleh pelbagai pihak termasuk Persatuan  Patriot Kebangsaan (Patriot) pada 24.07.2018, berhubung perkara ini.
 (Sila lihat link : https://www.hmetro.com.my/mutakhir/2018/07/361182/surat-kepada-cia-satu-pengkhianatan)

 3. Anehnya, sementara siasatan POLIS masih belum dimuktamadkan, HASANAH ABDUL HAMID, Bekas Ketua Pengarah MEIO telah pada hari Selasa, 31.07.2018 tampil untuk membuat Laporan Polis bagi tujuan antara lain, mengadu untuk siasatan dilakukan oleh pihak berkuasa berhubung isu “pendedahan” surat 04.05.2018 itu, serta disusuli pula dengan Kenyataan Akhbar melalui Peguamnya bahawa kononnya NAJIB RAZAK tiada kaitan dengan pengeluaran surat itu !!
 (Sila lihat link : http://www.freemalaysiatoday.com/category/bahasa/2018/07/27/surat-kepada-cia-bekas-pengarah-meio-buat-laporan-polis/ & https://www.bharian.com.my/berita/nasional/2018/07/456188/surat-kepada-cia-perkara-rutin)

 4. Saya telahpun memberi pandangan saya kepada pihak media berhubung isu perundangan yang berkaitan dengan kontroversi pendedahan surat 04.05.2018 itu, seperti yang dilaporkan oleh MALAYSIAKINI 31.07.2018 bertajuk “Bekas ketua perisik MEIO boleh didakwa kerana khianat”, yang dimuat naik di Ruang Bawah, untuk kemudahan rujukan para pembaca di sini.

 5. Bebas daripada pendapat saya di sana, bagi saya kontroversi pendedahan surat 04.05.2018 itu, yang saya gelarkan sebagai “MEIOgate Affair” juga, adalah hampir mirip dengan skandal “Watergate Affair” pada era Presiden RICHARD NIXON di Amerika Syarikat di lingkungan tahun 1972-1974, bila mana satu aktiviti perisikan pasukan kempen pelantikan Presiden yang didalangi “rompakan” perolehan dokumen rahsia dari pihak berlawanan, telah pada awalnya dinafikan penglibatan peribadi Presiden RICHARD NIXON oleh pihak WHITE HOUSE. Namun melalui pendedahan lanjut selepas kemenangan pemilihan semula Presiden RICHARD NIXON akan penglibatan terus Presiden RICHARD NIXON dalam sogokan wang kepada beberapa individu yang terlibat dalam “rompakan” berbentuk ‘espionage’ itu, serta penampilan keterangan konspirasi Presiden RICHARD NIXON dalam salah guna kuasa untuk hentikan siasatan pihak FBI dalam skandal itu, maka pada akhirnya, ianya telah membawa kepada peletakan jawatan Presiden RICHARD NIXON !!
 (Sila lihat link : https://www.history.com/topics/watergate)

 6. Ianya adalah satu kesyukuran dan kejayaan negara MALAYSIA dan rakyatnya, bahawa Kerajaan NAJIB RAZAK telah tumbang pada PRU-14 yang diadakan pada 09.05.2018, iaitu LIMA (5) hari selepas tarikh pengeluaran surat kontroversi 04.05.2018 oleh MEIO kepada CIA itu,kerana sekiranya keputusan PRU-14 adalah berlawanan, maka ianya sememangnya terlampau sukar untuk dibayangkan risiko pendedahan keselamatan dan kedaulatan negara tercinta ini dari pengaruh agensi CIA dan campurtangan Amerika Syarikat dalam urusan dalaman MALAYSIA selepas itu !!!

 7. SEMESTINYALAH faktor ini sahaja, sudah memadai untuk menzahirkan asas bagi tujuan memulakan siasatan terperinci berkaitan kesalahan jenayah  “PENGKHIANATAN TERHADAP NEGARA”, ataupun sekurang-kurangnya “AKTIVITI YANG MENGGUGAT PERJALANAN DEMOKRASI BERPARLIMEN”, terhadap kesemua pihak yang terbabit dalam kesalahan jenayah itu, samada secara langsung mahupun tidak langsung perihal pengeluaran surat 04.05.2018 oleh MEIO kepada CIA itu !!!

 HANIF KHATRI ABDULLA
 Peguam

0

0

votes
Article Rating
Kongsikan artikel ini


AZMIN AKAN MENANG, KECUALI…..

 Sehingga ini, meskipun masih berteka-teki, tidak ternampak tanda-tanda atau asas yang kukuh untuk Azmin Ali mahu mencabar Anwar Ibrahim bagi jawatan Presiden PKR.

 Sebaliknya, dalam pengesahan yang akan dibuatnya selepas pilihanraya kecil Sungai Kandis 4 Ogos nanti, Azmin dipercayai akan hanya mempertahankan jawatan Timbalan Presiden PKR yang sedang disandangnya sekarang.

 Di mata kasar, siapa pun dapat merasakan peluangnya adalah lebih cerah untuk mengekalkan jawatan tersebut berbanding pencabarnya, Rafizi Ramli.

 Dengan kedudukannya sebagai Menteri Hal Ehwal Ekonomi, suatu jawatan kanan dalam kabinet, ditambah dengan semalam dilantik pula sebagai Pengarah Khazanah, entiti pelaburan utama kerajaan, Azmin dilihat sedang dipupuk dan dilatih untuk ditonjolkan sebagai pemimpin negara pada masa depan.

 Dengan yang demikian, orang-orang yang waras akan merasakan Azmin adalah aset yang baik untuk dikekalkan demi masa depan parti dan boleh menjadi Perdana Menteri suatu hari nanti.

 Dalam hal ini, ia tidaklah bermakna Azmin mahu mendahului atau mencantas Anwar bagi jawatan tersebut.

 Azmin tentunya lebih sedar bahawa  harapan rakyat, khususnya ahli serta pendokong PKR serta Pakatan Harapan amnya ialah untuk melihat Anwar Ibrahim menjadi Perdana Menteri terlebih dahulu berbanding dirinya.

 Sementelah dengan usianya yang jauh lebih muda berbanding Anwar, Azmin rasanya tiada masalah untuk sedikit bersabar dalam mengejar jangkauan karier politiknya itu.

 Oleh itu, berbanding Rafizi yang agak terkebelakang dari segi kedudukan dalam kerajaan, Azmin nampaknya tidak ada masalah untuk memenangi pertandingan itu nanti.

 Sementara Rafizi, walaupun turut diakui ada bakat kepimpinan yang tidak kurang baiknya, beliau dirasakan tidaklah lebih menyerlah kepimpinannya berbanding Azmin, meskipun gerakan kempen dan publisiti mengenainya lebih menonjol di peringkat awal ini.

 Malah, ramai merasakan adalah lebih baik bagi Rafizi untuk berada di lapisan lain daripada cuba menandingi atau mahu menjatuhkan Azmin agar PKR sentiasa dilihat kukuh dengan barisan kepimpinan yang sentiasa ada kesinambungannya selepas Anwar.

 Namun, tindakan Rafizi mencabar Azmin boleh juga menzahirkan pelbagai tafsiran lain, khususnya berkaitan pilihan atau kecenderungan Anwar berhubung kedua-dua pemimpin itu.

 Adakah Anwar masih mempercayai Azmin?

 Atau Anwar kini lebih mempercayai Rafizi berbanding Azmin?

 Jika Anwar masih mempercayai kedua-dua bakat muda itu demi masa depan PKR, beliau semestinya tidak memihak atau mencampuri proses pemilihan kali ini, sebaliknya membiarkan sepenuhnya proses demokrasi berjalan dengan baik.

 Dengan yang demikian, ahli-ahli PKR akan dapat membuat pertimbangan atau kewarasan sepenuhnya dalam membuat pilihan.

 Tetapi, jika Anwar campurtangan dengan memihak kepada Rafizi atau merasakan Azmin kini adalah proksi Tun Mahathir untuk mengenepikannya daripada kerusi Perdana Menteri, kemungkinan untuk Menteri Hal Ehwal Ekonomi itu dapat dijatuhkan adalah cerah sekali.

 Meskipun Azmin turut mempunyai ramai pengikut dan penyokongnya dalam PKR, tetapi harus diakui bahawa Anwar adalah ibarat institusi dalam parti itu.

 Hitam kata Anwar, maka hitamlah pilihan majoriti ahli dalam PKR.

 Lantaran itu, kiranya Anwar benar-benar memihak dan tidak lagi mempercayai Azmin, Rafizi akan berjaya memenangi perebutan jawatan Itu nanti.

 Namun, dengan Rafizi berjaya menumbangkan Azmin, PKR lebih berisiko akan terpecah dua dan tidak mustahil akan turut menipiskan sama peluang Anwar menjadi Perdana Menteri ke-8 menggantikan Tun Mahathir.
(ShahbudinHusin 31/07/2018)

0

0

votes
Article Rating
Kongsikan artikel ini


Di SEBALIK CUBAAN MENGHINA, MAT SABU LEBIH MULIA BERBANDING NAJIB

 Siapa pun yang menonton video ucapan Najib Razak ketika berkempen di Sungai Kandis yang intipatinya memperlekeh serta menghina Mohamad Sabu selaku Menteri Pertahanan, pasti akan geleng kepala dan mengucap panjang dibuatnya.

 Begitukah perilaku dan akhlak seorang bekas Perdana Menteri?

 Adakah Najib sebenarnya sedang mengalami gangguan mental sejak kehilangan kuasa dan ditolak rakyat pada PRU14 yang lalu?

 Pernahkah Najib menilai dan mencermin siapa dirinya terlebih dahulu sebelum berbuat begitu?

 Sesuatu yang Najib harus sedari ialah Mohamad Sabu atau Mat Sabu baru tidak sampai dua bulan menjadi Menteri Pertahanan dan oleh yang demikian, adalah terlalu awal untuk membuat penilaian terhadap dirinya.

 Bolehkah Najib mengingat kembali bagaimana kedudukan beliau ketika dua bulan menjadi timbalan menteri dahulu iaitu jawatan awalnya dalam kerajaan?

 Siapakah agaknya yang lebih kartun jika dibuat perbandingan antara kedua-duanya?

 Masih lupakah Najib bagaimana ucapannya ketika beliau menjadi Ketua Pemuda UMNO dahulu yang sering menjadi bahan ketawa ramai?

 Lagi pula, sebelum Najib mahu terus memperlekeh dan menghina orang lain dengan gelaran kartun dan sebagainya, lupakah bagaimana sebelum pilihanraya lalu beliau hampir setiap hari berbuat perkara yang sama terhadap Tun Mahathir Mohamad, terutama berkaitan usianya yang sudah mencecah usia 93 tahun?

 Tetapi, apa jadi akhirnya?

 Bukankah beliau kecundang dan tewas  di tangan lelaki tua yang sudah berusia 93 tahun itu?

 Dalam hal ini, meskipun Mat Sabu masih baru sebagai menteri, tetapi harus diakui beliau adalah pejuang rakyat yang punyai ramai peminat dan disanjung rakyat.

 Jika antara Najib dan Mat Sabu muncul di khalayak ramai ketika ini, sudah pasti Menteri  Pertahanan itu akan menjadi tumpuan dan lebih ramai yang ingin bergambar atau berselfie dengannya.

 Sedarkah Najib hakikat itu?

 Selain itu, sebelum mahu memperlekeh dan menghina orang lain, Najib juga seharusnya sedar bahawa beliau adalah sosok yang paling dibenci rakyat ketika ini sehingga riwayat kuasa UMNO berakhir di bawah kepimpinannya.

 Dengan dakwaan terkait dalam skandal kewangan 1MDB yang bernilai berbilion ringgit, selain di kediamannya dijumpai wang tunai, barang kemas dan beg tangan mewah yang dianggarkan bernilai lebih satu bilion ringgit, Najib sepatutnya insaf  bahawa Mat Sabu jauh lebih mulia berbanding dirinya.
Pernahkah dalam sejarah negara sejak merdeka, kita ada pemimpin sebegitu rupa?

 Yang nyata, dengan perilaku dan akhlak yang ditunjukkan Najib terhadap Mat Sabu ini, beliau akan terus membuatkan rakyat tambah benci terhadapnya, jauh sekali untuk bersimpati dengan nasibnya yang bakal berdepan lebih banyak pendakwaan di mahkamah serta mungkin mengakhiri kehidupan di penjara sebagai hukuman.
(ShahbudinHusin 31/07/2018)

0

0

votes
Article Rating
Kongsikan artikel ini


INILAH MASANYA PARA PEMIMPIN UMNO GUNAKAN KEKAYAAN MEREKA MEMBANTU
NYAWA UTUSAN

 Pertamanya, harus diberikan sekalung tahniah kepada Kementerian Pendidikan atas tindakan segera menghentikan langganan akhbar Utusan Malaysia bagi semua bahagian, agensi, sekolah, universiti, kolej dan institusi di bawahnya.

 Keputusan itu adalah wajar dan tepat, bukan saja kerana Utusan dimiliki oleh musuh politik kerajaan Pakatan Harapan yang sedang memerintah negara sekarang, tetapi juga kerana akhbar berkenaan lebih bercampur sudah baur dengan fitnah, hasutan, perkauman, adu domba, gossip hiburan tahap rendah dan gambar-gambar separa lucah di dalamnya.

 Dengan yang demikian, meskipun ada berita semasa, antarabangsa dan pendidikan misalnya dalam akhbar berkenaan, sebenarnya adalah tidak berbaloi dan membazir, malah suatu pendedahan kepada dosa terbuka apabila sebuah kementerian atau kerajaan terus menyediakan bacaan percuma akhbar tersebu dengan menggunakan wang rakyat.

 Dalam konteks berkaitan, semua kementerian atau agensi lain yang masih melanggan Utusan juga seharusnya melakukan tindakan yang sama seperti yang telah diambil oleh Kementerian Pendidikan.

 Lagi pula, jika ada yang masih mahu membaca berita-berita tertentu dalam Utusan, mereka boleh saja melayarinya secara dalam talian tanpa perlu meletakkan suatu beban lain kepada kementerian atau kerajaan untuk menanggungnya.

 Para pemimpin UMNO yang sekarang sudah jadi pembangkang tidak perlu terlalu beremosi dengen tindakan yang diambil oleh Kementerian Pendidikan itu. Mereka harus berlapang dada, bersikap rasional dan menerimanya sebagai salah satu takdir dalam kehidupan.

 Apa yang penting, jika para pemimpin UMNO terlalu risau bahawa tindakan Kementerian Pendidikan itu akan menambah-burukkan lagi jualan akhbar Utusan yang sudah sedia teruk berikutan laporan-laporan beritanya selama ini yang berat sebelah, perkauman, adu domba dan fitnah itu ialah dengan mereka belajar untuk mentadbir atau mengurus takdir berkenaan.

 Politik negara sudah berubah, maka UMNO juga mesti sedia untuk berubah sama. Tidak perlu sepanjang masa atau berterusan mahu bergantung kepada dana kerajaan untuk memberikan nyawa dalam kehidupan.

 Utusan adalah milik UMNO dan bukankah UMNO ada keahlian seramai 3.5 juta yang selalu dibangga-banggakan?

 Ketika inilah Zahid Hamidi selaku Presiden UMNO dan lain-lain pemimpinnya yang kononnya masih sayangkan Utusan melakukan sesuatu untuk memastikan akhbat tersebut terus hidup dan tidak putus nyawa di pertengahan jalan.

 Jangan asyik bercakap dan mengeluarkan kenyataan saja.

 Selain boleh digerakkan usaha agar setiap ahli UMNO diwajibkan membeli Utusan atau setidak-tidaknya cawangan dan bahagian UMNO dimestikan membelinya dalam jumlah pukal tertentu, para pemimpin UMNO yang kaya-kaya, ada rumah besar, anak memandu Ferrari dan isteri mempunyai berpuluh-puluh beg tangan mahal juga boleh mengorbankan sebahagian kekayaan mereka untuk membantu kelangsungan syarikat akhbar itu.

 Mereka boleh mengambil alih langganan itu dalam jumlah tertentu dan kemudian edarkanlah ke mana saja yang mereka kehendaki dan dirasakan perlu.

 Lagi pula, daripada kekayaan luar biasa para pemimpin UMNO yang suatu ketika dahulu pernah menjadi menteri, mungkin sebahagiannya adalah perolehan daripada kutipan rasuah, komisyen projek, perkongsian perniagaan dengan tauke-tauke Cina, songlapan tanah dan pelbagai kaedah licik yang lain.

 Lalu, apalah salahnya sedikit daripadanya dikongsi untuk membantu Utusan yang sekarang dalam kesusahan?
(ShahbudinHusin 02/08/2018)

0

0

votes
Article Rating
Kongsikan artikel ini


KHAZANAH DI ERA NAJIB YANG MEMALUKAN…..

Selain 1MDB yang diketahui umum banyak menanggung hutang dan kerugian sehingga kerajaan terpaksa menanggung segala bebanannya, kini Khazanah juga rupa-rupanya tidak kurang “kong kali kongnya” sewaktu era pentadbiran Najib Razak dahulu.

 Belum habis perbualan rakyat mengenai  lesapnya wang berjumlah RM3 bilion dalam pelaburan bank yang tidak menjadi di Switzerland, Khazanah juga didapati ada melabur dalam perniagaan pakaian dalam serta coli wanita yang akhirnya menanggung kerugian sebanyak RM80 juta.

 Siapakah yang menasihati Najib Razak sehingga beliau selaku Pengerusi Khazanah setuju untuk melabur dalam perniagaan pakaian dalam dan coli wanita itu?

 Kenapa Khazanah yang dipengerusikan Najib berminat dalam perniagaan seperti itu?

 Tiadakah perniagaan lain yang lebih menarik hati untuk diceburi oleh Khazanah?

 Lebih daripada itu, bagaimana pula boleh rugi sehingga sebanyak RM80 juta banyaknya?

 Apakah tidak dikaji dengan mendalam terlebih dahulu atau penglibatan dalam perniagaan pakaian dalam dan coli wanita itu disebabkan ada muslihat dan kepentingan lain?

 Aduhhh….betul-betul memalukan Melayu begini!!!

 Bayangkan jika Najib, UMNO dan BN tidak tumbang dalam pilihanraya 9 Mei lalu, barangkali lebih banyak kerugian, wang lesap atau penglibatan dalam perniagaan-perniagaan mengarut yang akhirnya semua bebannya terpaksa ditanggung oleh rakyat.

 Sebab itu, apabila Tun Mahathir kini mengambil alih teraju Khazanah dengan matlamat utama agar badan pelaburan utama kerajaan itu tidak menyimpang daripada matlamat asalnya, kita sebagai rakyat seharusnya bersyukur dan menerima perubahan itu dengan tangan yang terbuka.

 Yakinilah kemampuan Tun Mahathir dan sebagaimana kita telah memenangkan Pakatan Harapan untuk menjadi kerajaan, kita juga mesti memberi sepenuh keyakinan kepada beliau sebagai Perdana Menteri untuk memastikan Khazanah bukan saja sentiasa berada di landasan yang betul, tetapi juga memperolehi keuntungan dalan setiap pelaburannya.

 Sebagai entiti pelaburan utama kerajaan, memang sepatutnya Tun Mahathir menerajui Khazanah bagi memastikan pelencongan matlamatnya seperti yang berlaku di era Najib dahulu tidak berulang lagi.
(ShahbudinHusin 01/08/2018)

0

0

votes
Article Rating
Kongsikan artikel ini


PESANAN UNTUK NAJIB – SILA DUDUK DAN JANGAN LARI….

Sejak dua tahun lalu, Najib Razak telah berjaya menghalang soalan-soalan berkaitan 1MDB daripada ditanyakan di Parlimen, khususnya kepada beliau atas kapasitinya sebagai Perdana Menteri, Menteri Kewangan dan Pengerusi Lembaga Penasihat syarikat pelaburan tersebut.

 Melalui kuasa Speaker Parlimen, Pandikar Amin Haji Mulia ketika itu, telah dikuatkuasakan larangan tiada soalan berkaitan 1MDB boleh dikemukakan di Parlimen atas alasan ada saman tertentu dan penyiasatan sedang berjalan dan jika dibenarkan ia kononnya dianggap menghina mahkamah serta mengganggu proses siasatan.

 Sejak itu, semua soalan berkaitan syarikat pelaburan paling bermasalah itu berjaya dikekang dan sekaligus menyelamatkan Najib daripada menjawabnya, meskipun pelbagai isu dan pendedahan dilakukan oleh media-media antarabangsa.

 Bagaimanapun, dengan tumbangnya regim Najib dan Pakatan Harapan mengambil alih kerajaan, halangan itu kini sudah tiada lagi.

 Speakar baru Parlimen, Mohamad Ariff Md Yusof menarik balik larangan itu yang berkuatkuasa hari ini.

 Dengannya, sekarang ini semua Ahli Parlimen boleh bertanyakan apa saja soalan mengenai 1MDB sama ada untuk dijawab oleh pihak kerajaan atau diperjelaskan oleh Najib yang beralih tempat di barisan pembangkang.

 Maka, pesanan untuk Najib – sila hadir setiap hari Parlimen mulai hari dan sessi yang seterusnya, duduk di kerusinya untuk sedia menjawab apa jua pertanyaan tentang 1MDB serta jangan sesekali cuba melarikan diri.

 Haaa….tepukkk!!
(ShahbudinHusin 02/08/2018).

0

0

votes
Article Rating
Kongsikan artikel ini


AKHIRNYA TANDA2 PARTI AGAMA DAN PARTI ASSABIYAH BAKAL 'MENIKAH' JADI
SEMAKIN NYATA

 Walaupun kita boleh memahami bahawa tujuan tersirat Timbalan Presiden UMNO, Mohamad Hassan cepat-cepat mengumumkan bahawa UMNO akan memberi laluan kepada Pas untuk bertanding di pilihanraya kecil DUN Seri Setia adalah dengam maksud untuk memastikan seluruh ahli dan penyokong Pas memberikan undi kepada calon BN, Lokman Noor Adam di Sungai Kandis esok, hakikat yang lain menunjukkan hubungan kedua-dua parti itu sedang memasuki fasa yang lebih mengikat hubungan mereka.

 Setelah satu pihak hilang kuasa dan satu pihak lagi terus caca marba dengan kedudukan sendiri selepas pilihanraya, kedua-dua UMNO dan Pas kini bagai sudah menemui titik pertemuan dalam hubungan mereka.

 Dengan Pas memberi laluan kepada UMNO bertanding di Sungai Kandis dan seterusnya UMNO pula membalasnya dengan memberi laluan kepada Pas di Seri Setia, adalah lebih baik hubungan kerjasama itu diikat saja secara rasmi dan sah selepas ini.

 Dalam hal ini, adalah diharapkan agar UMNO benar-benar jujur serta ikhlas dengan keputusan memberi laluan itu dan tidak melakukan pusingan U sekiranya Lokman tiba-tiba kalah teruk di Sungai Kandis nanti.
Meskipun baru pagi tadi jenazah Adun Seri Setia, Prof. Dr. Shahruddin Badaruddin dikebumikan dan tarikh kekosongan kerusi itu juga belum dimaklumkan secara rasmi kepada SPR, apatah untuk diumuman bila tarikh pilihanraya kecil akan diadakan, kepantasan Mat Hassan mengumumkan kesediaan memberi laluan itu tentunya merupakan berita gembira buat Pas.

 Pas kini tiada pilihan lain selain terpaksa memberikan sokongan dan undi sepenuhya kepada BN di Sungai Kandis kerana mereka kemudiannya tentulah mengharapkan UMNO akan membalasnya dengan memberi sokongan yang jitu juga kepada Pas di Seri Setia.

 Dalam erti kata lain, cinta UMNO dan Pas kini sudah saling berbalas dan tiada masalah lagi untuk dikhabarkan ke seluruh dunia tentang “percintaan” mereka yang bukan lagi rahsia.

 Jika sebelum ini UMNO dan Pas saling main sembunyi-sembunyi dan tidak mahu berterus-terang mengenai hubungan asmara mereka, terbukti kini parti agama dan parti assabiyah sudah tiada perbezaan lagi untuk bernikah dan hidup bahagia bersama.

 Maka, sebaiknya hubungan ini segera “dicantum dan dikelaminkan”  selepas ini menjadi suatu hubungan pernikahan yang sah di mana sama ada Pas bergabung dengan UMNO menjadi satu atau Pas memohon menyertai BN.

 Percantuman atau penggabungan itu tentunya akan memudahkan Pas dan UMNO menghadapi kemungkinan ada lagi pilihanraya kecil selepas ini, malah tidak lagi menimbulkan apa-apa kekeliruan kepada penyokong masing-masing.
Bermakna, di mana-mana pilihanraya kecil selepas ini, bahkan mungkin dalam PRU15 akan datang, yang ada hanyalah pertembungan satu lawan satu antara PH dengan BN.

 Setelah pertandingan tiga penjuru atau percubaan menjadi “king maker” dalam pilihanraya umum lalu tidak berjaya membuahkan hasil yang membahagiakan, mana tahu dengan pernikahan rasmi Pas dengan UMNO nanti akan memberi lebih kejayaan yang diidam-idamkan buat kedua-duanya.
Aminnnn….
(ShahbudinHusin 03/08/2018)

0

0

votes
Article Rating
Kongsikan artikel ini


APA SUDAH JADI DENGAN LAPORAN POLIS OLEH PATRIOT?

 Menurut apa yang dilaporkan semalam, Ketua Polis Negara, Mohamad Puzi Harun berkata, siasatan pihaknya berhubung kebocoran surat yang dihantar oleh  Bahagian Penyelidikan, Jabatan Perdana Menteri kepada CIA sebelum pilihanraya umum 9 Mei lalu sudah pun hampir selesai.

 Perkembangan itu berlaku hanya kira-kira 72 jam selepas Hasanah Ab. Hamid, Ketua Pengarah bahagian berkenaan membuat laporan polis berhubung bagaimana kebocoran surat itu boleh berlaku sehingga ia menjadi pengetahuan umum dan disiarkan di media-media.
Woww…cepatnya pihak polis bertindak!!

 Tetapi, sebelum itu pada 24 Julai, sebuah NGO bernama Patriot juga turut membuat laporan polis agar siasatan dapat dijalankan berkenaan penghantaran surat kepada CIA itu yang dianggap suatu bentuk pengkhianatan kepada negara.

 Surat yang ditandatangani oleh Hasanah kepada Pengarah CIA itu ialah untuk memohon bantuan Amerika Syarikat kiranya BN hanya mampu menang tipis atau dengan kelebihan satu kerusi saja dalam pilihanraya umum 9 Mei lalu.

 Patriot juga menggesa agar Hasanah disiasat untuk menentukan sama ada surat itu ditulis atas kehendaknya sendiri atau kerana adanya arahan pihak lain.

 Dalam hal ini, adakah pihak polis sudah membuka kertas siasatan berkenaan laporan polis oleh Patriot itu?
Kenapa sehingga ini masih tiada khabar berita mengenainya?

 Dan tiba-tiba dilaporkan pula siasatan berhubung dakwaan kebocoran surat itu pula yang hampir siap dijalankan.

 Adakah pada tanggapan pihak polis, soal kebocoran surat itu lebih penting berbanding kandungan atau tujuan surat berkenaan yang jelas ternampak ada ciri-ciri khianat kepada negara kerana cuba memohon bantuan negara asing?
(ShahbudinHusin 03/08/2018)

0

0

votes
Article Rating
Kongsikan artikel ini


RASANYA DAH BOLEH DITANGKAP 'MAMAT' INI….

Dalam kempen di malam terakhir untuk BN di Sungai Kandis, Ahli Parlimen Pasir Salak, Tajuddin Abdul Rahman dilihat cuba menitupkan fitnah agama yang merbahaya dengan mendakwa kerajaan Pakatan Harapan kini dikuasai oleh Kristian.

 “Orang Kristian sudah ambil alih, take over Putrajaya dan beberapa negeri. Betul memang betul.

 “Sekarang ini Lim Guan Eng Kristian, Anthony Loke Kristian, Tony Pua Kristian dan Hannah Yeoh Kristian,” kata beliau.

 Dakwanya lagi, ahli-ahli politik DAP menggunakan kedudukan mereka dalam kerajaan untuk mengembangkan agama Kristian.

 “Nama-nama yang saya saya sebut tadi, mereka adalah pengembang agama Kristian.

 “Kita kena waspapa. Dalam mereka berpolitik, mereka menggunakan platform untuk mengembang dan menyebar agama Kristian,” kata Tajuddin lagi.

 Beliau seterusnya menjangka DAP akan menghapuskan Raja-Raja Melayu dan menukar negara ini menjadi sebuah republik pada suatu hari nanti.

 “Mereka ini nak tubuhkan sistem pemerintahan seperti Singapura, tak ada Raja, tak ada Sultan dan tak ada Yang Dipertuan Agong.

 “Dalam sistem republik, siapa saja boleh jadi ketua kerajaan – boleh jadi Melayu, Cina atau India,” tambah Tajuddin.

 Nampaknya, sejak kalah pilihanraya dan hilang kuasa, UMNO sudah jadi semakin sasau dengan cuba meniupkan sentimen kaum dan agama yang berbentuk fitnah merbahaya kepada perpaduan masyarakat berbilang bangsa semata-mata untuk memenangi pilihanraya.

 Bayangkan apa mereka akan lakukan dalam beberapa pilihanraya kecil seterusnya jika tidak dicegah dengan segera?

 Apakah kerajaan mahu biarkan saja “mamat” ini terus dengan mulut celuparnya melakukan fitnah sesuka hati?

 Rasanya, demi kepentingan negara dan atas semangat Malaysia Baru, pihak polis sudah boleh menangkap Tajuddin ini untuk dilokap dan direman atas penyebaran fitnah, dakwaan karut dan meniupkan sentimen kaum serta agama yang bahaya kepada masa depan negara.

 Jangan ditangguh-tangguh lagi…
(ShahbudinHusin 04/08/2018)

0

0

votes
Article Rating
Kongsikan artikel ini


JANGAN JADIKAN ORANG POLITIK MANGSA PENGANIAYAAN DALAM SEBUAH
PERJUANGAN….

 Salah satu janji Pakatan Harapan dalam kempen PRU14 lalu ialah tidak akan melantik orang politik sebagai ahli lembaga pengarah syarikat-syarikat berkaitan kerajaan atau GLC, sebaliknya mengisinya daripada kalangan profesional yang berkelayakan.

 Janji itu terkandung dalam buku manifesto yang berbunyi – “Kerajaan Pakatan Harapan akan memastikan perlantikan ahli lembaga pengarah ke dalam GLC nasional dan negeri adalah dari kalangan golongan profesional dan bukan berdasarkan kaitan politik mereka.”

 Lantaran itu, apabila Tun Mahathir Mohamad menjadi Pengerusi Khazanah Nasional baru-baru ini, kecoh seketika satu Malaya dengan pelbagai kecaman kononnya Pakatan Harapan telah memungkiri janjinya.

 Hakikatnya, tiada apa-apa janji yang telah dimungkiri kerana Khazanah adalah entiti pelaburan utama kerajaan dan memang selayaknya sesiapa juga yang menjadi Perdana Menteri menjadi pengerusinya bagi menentukan hala tuju pelaburan selari dengan hasrat kerajaan.

 Lagi pula, tiada mana-mana ungkapan dalam manifesto yang menyebut Perdana Menteri tidak boleh menjadi Pengerusi Khazanah atau GLC, sebaliknya yang dilarang ialah daripada memegang portfolio kementerian, khususnya Kementerian Kewangan.

 Meskipun demikian, larangan untuk melantik orang politik daripada memegang jawatan dalam GLC juga seharusnya dinilai kembali, dilonggarkan atau diberi tafsiran semula agar kerajaan baru, parti dan mereka yang berjuang dalam politik dapat bergerak seiring dan tiada mana-mana pihak terasa dipinggirkan.

 Kejayaan menubuhkan kerajaan ialah melalui usaha parti dan pejuang-pejuang politik. Iltizam dan idealisme politik serta kegigihan ahli politiklah yang menjadikan sesebuah perjuangan itu mampu mencapai kejayaan dan akhirnya dapat menubuhkan kerajaan.

 Apabila sudah menjadi kerajaan dan kalau diibarat sebuah kereta, orang politik ialah pemandu yang akan memegang stereng serta menentukan ke mana hala kereta mahu dibawa, manakala pegawai kerajaan adalah enjinnya yang akan memastikan matlamat perjalanan berakhir dengan kejayaan.

 Tidak dinafikan bahawa enjin adalah penting, tetapi orang yang memegang streng atau menjadi pemandu juga sama pentingnya. Pemandu yang cekap dan handal mungkin dapat meredah perjalanan yang sukar dan mampu pergi ke destinasi yang jauh, sementara pemandu biasa-biasa barangkali hanya berupaya untuk berpusing-pusing di sekitar pekan kecil saja.

 Jika dalam pengurusan negara atau negeri, peranan orang politik dijadikan amat penting dengan jawatan tertentu diperuntukkan seperti perdana menteri, timbalan perdana menteri, menteri, timbalan menteri, menteri besar dan ketua menteri, exco kerajaan negeri dan sebagainya, perkara yang sama juga seharusnya dilakukan dalam GLC.

 GLC juga perlukan pemandu yang baik, cekap dan handal bagi memastikan syarikat-syarikat berkaitan kerajaan itu mampu mencapai matlamat penubuhannya serta mencatat keuntungan yang akan memberi manfaat kepada kerajaan pada akhirnya.

 Oleh kerana jawatan-jawatan utama dalam kerajaan Pusat dan negeri begitu terhad jumlahnya, maka di sinilah penting dan munasabahnya untuk meletakkan orang-orang politik yang sesuai serta berkelayakan dalam GLC.

 Sementara kita mengakui ada kebaikan secara idealnya dengan peraturan tidak meletakkan orang politik dalam GLC, tetapi harus diakui bahawa kebanyakan pejuang dan pemimpin politik juga adalah mereka yang profesional dan mempunyai kelayakan tertentu.
Di antara mereka itu ada yang merupakan bekas menteri, peguam, jurutera, akauntan dan sebagainya.

 Jadi, mengapa kelebihan mereka mahu diketepikan begitu saja?

 Selain itu, siapakah kalangan profesional yang betul-betul bebas daripada dikaitkan dengan politik?

 Bukankah, meskipun seseorang itu tidak menjadi pemimpin dalam mana-mana parti politik, tetapi dengan menjadi ahli atau mengundi dalam pilihanraya juga bermakna mereka tidak bebas daripada dikaitkan dengan parti politik?

 Tambahan lagi, jika Pakatan Harapan bimbang bahawa keberadaan orang politik dalam GLC akan mendedahkan mereka kepada perbuatan rasuah dan salah guna kuasa, yang harus dilakukan ialah memperkuat dan memberi lebih kuasa lagi  kepada SPRM untuk bertindak tanpa campurtangan kuasa politik atasan, bukannya dengan menghalang mereka daripada memegang apa-apa jawatan.

 Selain itu, apakah orang profesional, jika mengetuai GLC, mereka akan benar-benar dijamin bebas daripada rasuah dan salah guna kuasa?

 Untuk itu, berkaitan janji yang satu tersebut,  sesuai dengan Tun Mahathir sendiri pernah mengatakan bahawa manifesto bukannya kitab suci, adalah lebih terpuji dan menepati kehendak demokrasi yang sebenarnya jika beliau bersedia untuk memungkirinya.
Mungkin ada GLC yang perlu dipengerusikan oleh kalangan profesional, tetapi sebahagian besar, sama ada di peringkat nasional atau negeri, ia harus diberikan kepada pemimpin-pemimpin politik menerajuinya.

 Orang politik mesti diberi peranan yang munasabah dalam GLC kerana dengannya akan berupaya memastikan kedudukan kerajaan menjadi lebih baik dan seimbang di mata rakyat serta dalam masa yang sama menjadikan parti politik yang menguasai kerajaan lebih bernafas segar dan bertambah aktif menyantuni rakyat.

 Hanya dengan aktifnya parti politik di tengah-tengah masyarakat melalui sumbangan pemimpin politik dan  pejuang politik di dalamnya saja yang akan menentukan sama ada kejayaan dalam pilihanraya seterusnya dapat dikekalkan atau sebaliknya.

 Kepada Tun Mahathir dan Pakatan Harapan, memungkiri janji daripada melantik orang politik dalam GLC tidaklah lebih besar dosanya berbanding membiarkan mereka yang berkelayakan, tetapi  tidak diberikan apa-apa jawatan kerana ia akan menjadikan pejuang politik berkenaan mangsa penganiayaan dalam sebuah perjuangan, sedangkan mereka ada peranan serta sumbangan tertentu kepada kejayaan Pakatan Harapan sehingga mampu menjadi sebuah kerajaan.
(ShahbudinHusin 04/08/2018).

0

0

votes
Article Rating
Kongsikan artikel ini


NAJIB KENA DUDUK DIAM2 DI RUMAH, JANGAN GANGGU LAGI URUSAN UMNO/BN DAN
JANGAN SESEKALI CUBA TURUN DI SERI SETIA NANTI

 Keputusan pilihanraya kecil Sungai Kandis semalam yang menyaksikan PKR berjaya mengekalkan kerusi tersebut menatijahkan tiga gambaran yang paling nyata.

 Pertama, hasrat UMNO dan BN untuk menjadikan keputusan pilihanraya kecil itu sebagai referendum rakyat untuk menuntut janji-janji PRU14 Pakatan Harapan langsung telah ditolak mentah-mentah oleh pengundi.

 Pengundi secara umumnya faham bahawa untuk menunaikan janji dalam manifesto, di sebalik terlalu banyak kerosakan dalam negara yang diakibatkan oleh kepimpinan teruk oleh Najib Razak, tidaklah semudah yang disangka dan memerlukan sedikit masa.

 Meskipun peratusan keluar mengundi terlalu rendah iaitu hanya 49.4 peratus saja, tetapi peratus perolehan undi calon PKR secara relatifnya lebih tinggi berbanding PRU14 lalu.

 Dalam PRU14, undi yang diperolehi oleh calon PKR, Allahyarham Shuhaimi Shafie ialah 23,998 atau 55.6 peratus, tetapi kali ini PKR melalui calonnya, Zawawi Mughni telah memperolehi 15,427 undi atau 61.5 peratus.

 Peratusan yang rendah tidak dapat dielakkan kerana pengundi tiada lagi keghairahan untuk menukar kerajaan, keputusan pilihanraya tidak mengubah apa-apa, baik kepada PH atau BN dan jarak masa pilihanraya kecil ini dengan pilihanraya umum lalu terlalu dekat masanya.

 Oleh itu, ramai yang memilih untuk tidak keluar mengundi, manakala yang keluar pula hanya mahu memastikan kemenangan berpihak kepada Pakatan Harapan.

 Kedua, keputusan pilihanraya Sungai Kandis juga memperlihatkan kerjasama UMNO dan Pas tidak menjadi kenyataan dan tidak diterima oleh penyokong peringkat bawahan.

 Jumlah undi UMNO dan Pas jika dicantumkan berdasarkan keputusan pilihanraya lalu ialah 19,091, tetapi meskipun Pas tidak bertanding dan ada kerahan agar penyokong Pas memberi undi kepada calon BN, Lokman Noor Adam, undi yang diperolehinya hanyalah 9,585 undi saja.

 Ini bermakna masih ramai ahli dan penyokong Pas tidak tergamak lagi untuk memangkah lambang dacing dan oleh yang demikian, sebahagiannya memilih untuk tidak keluar menunaikan tanggungjawab sebagai pengundi.

 Ketidaksediaan penyokong Pas memberi undi kepada BN ini tidak mustahil akan memberi kesan yang serupa kepada Pas dalam pilihanraya kecil Seri Setia tidak lama lagi.

 Oleh kerana dalam pilihanraya itu nanti, UMNO sudah membuat keputusan tidak bertanding dan memberi laluan kepada Pas meletakkan calon sebagai bukti menunjukkan wujud kerjasama antara parti agama dan parti assabiyah, tidak mustahil penyokong UMNO akan membalasnya pula dengan tidak memberi undi kepada calon Pas yang akan menggunakan lambang bulan.

 Bermakna, tidak menangnya BN di Sungai Kandis turut memberi harapan yang kabur untuk Pas di Seri Setia nanti.

 Ketiga, di sebalik ada sebab-sebab lain yang menjadi punca kekalahan calon BN, sebab yang turut menyumbang kepada kekalahan serta merosotnya perolehi undi BN ialah kehadiran Najib dan Rosmah yang seolah-olah mereka tiada perasaan malu untuk berkempen sama di Sungai Kandis.

 Najib dan Rosmah seharusnya sedar mereka adalah pasangan paling dibenci oleh rakyat Malaysia, bukan saja kerana keterlibatan dalam skandal 1MDB yang memalukan negara di persada dunia, tetapi juga berikutan penemuan beratus juta wang tunai, bergantang barang kemas, jam tangan mewah serta beg tangan mahal di kediamannya yang nilai keseluruhannya dianggarkan melebihi RM1.1 bilion.

 Perlakuan itu menunjukkan Najib dan Rosmah lebih buruk dan teruk jika dibandingkan dengan pasangan Marcos dan Imelda sekali pun serta tidak ada rakyat yang waras dapat menerima perlakuan serta ketamakan mereka.

 Kedatangan pasangan itu berkempen telah membuatkan pengundi lebih menolak BN dan sebahagian yang tidak keluar mengundi mungkkn berbuat demikian sebagai protes kerana kehadiran pasangan kleptokrat tersebut.

 Kehadiran Najib turut berkempen berkali-kali, sedangkan beliau sepatutnya hanya duduk diam-diam di rumah dan menumpukan sepenuh perhatian kepada kes mahkamahnya, memberi gambaran bahawa UMNO masih tidak berubah dan lebih ke arah menjadikan pilihanraya kecil itu sebagai medan cubaan memulihkan kembali namanya.

 Seharusnya Najib tidak perlu campurtangan atau sibuk-sibuk lagi dengan urusan UMNO dan BN kerana beliau sudah pun meletakkan jawatan dan merupakan ahli biasa saja. Lagi pun, beliau sudah ditolak dalam PRU14 dan kini  hanya tinggal sejarah saja lagi.

 Lebih daripada itu, UMNO juga sudah ada barisan kepimpinan baru yang mana mereka inilah yang sepatutnya menumpukan kepada kerja-kerja parti atau pilihanraya secara total.

 Untuk itu, dalam pilihanraya kecil di Seri Setia nanti, Pas mesti bertegas bahawa jika mahu peluang yang lebih baik melalui kerjasama dan saling membantu dengan UMNO, mereka mesti bertegas kepada Presiden UMNO, Zahid Hamidi agar tidak membenarkan sama-sekali Najib, lebih-lebih lagi Rosmah, untuk turun atau sibuk-sibuk mahu berkempen sama.

 Jika tidak, keputusan lebih buruk bakal menimpa dan lebih memalukan Pas akhirnya.
(ShahbudinHusin 05/08/2018)

0

0

votes
Article Rating
Kongsikan artikel ini


SETELAH ORANG PAS TAK TERGAMAK NAK MENGUNDI DACING DI SG KANDIS, APAKAH
ORANG UMNO SUDI UNDI BULAN DI SERI SETIA?

 Bertujuan untuk melihat sejauh mana idea kerjasama dengan UMNO boleh diterima oleh penyokongnya, Pas dilaporkan telah mempertaruhkan air muka para pemimpinnya bagi tujuan itu.

 Dan mereka menjadikan pilihanraya kecil Sungai Kandis sebagai eksperimen untuk melihat sejauh mana ia dapat dijayakan.

 Menurut seorang pemimpin Pemuda Pas, pimpinan Pas telah memperjudikan air muka mereka dengan memberikan arahan secara langsung dan tidak langsung supaya kira-kira 7,000 pengundi Pas di kawasan itu mengundi calon BN.

 “Namun demikian, berdasarkan keputusan pilihanraya semalam, ia jelas memperlihatkan uji kaji tersebut tidak berjaya.

 “Ternyata orang yang mengundi Pas dalam pilihanraya umum lalu, tangan mereka masih tak tergamak untuk mengundi calon UMNO,” kata Ahmad Fadhil Shaari, Naib Ketua Pemuda Pas Pusat.
Soalnya, mengapa pimpinan Pas sedia mempertaruhkan air muka mereka demi mahu menyelamatkan UMNO?

 Apakah slogan Pas sudah bertukar daripada mahu lawan UMNO kepada nak berkawan dengan UMNO?

 Selain itu, di sebalik keputusan di Sungai Kandis yang menunjukkan orang Pas masih tak tergamak mahu mengundi dacing, apakah pula sikap pengundi UMNO dalam pilihanraya kecil Seri Setia tidak lama lagi?

 Adakah pengundi UMNO juga sama tidak sudi untuk mengundi lambang bulan?

 Jika tidak tergamak mengundi dacing dibalas dengan tidak sudi memangkah bulan, apa terjadi seterusnya kepada hubungan UMNO dan Pas?

 Masihkah mereka mahu bekerjasama lagi atau hubungan akan berakhir selepas pilihanraya kecil Seri Setia nanti?

 Berikutan Pas sedia memberi laluan kepada UMNO bertanding di Sungai Kandis untuk berdepan satu lawan satu dengan PH, UMNO seterusnya membalas budi baik itu dengan memberi laluan pula kepada Pas bertanding di Seri Setia.

 UMNO awal-awal membuat pengumuman memberi laluan itu dengan harapan pengundi Pas akan mengundi calon BN di Sungai Kandis, malangnya semua itu tidak menjadi kenyataan akhirnya.

 Ia kini menjadikan hubungan UMNO dan Pas hanyalah mesra di peringkat pimpinan atasan saja, manakala di peringkat akar umbi masih ternampak jarak yang sukar untuk mencantumkan kedua-duanya.
(ShahbudinHusin 05/08/2018)

0

0

votes
Article Rating
Kongsikan artikel ini


BERANIKAH JHO LOW MENUNTUT KAPAL EQUANIMITY ATAU SELEPAS INI BELIAU
AKAN MENYERAH DIRI?

 Kapal layar mewah Equanimity milik Jho Low yang dipercayai dibeli dengan menggunakan dana 1MDB yang diselewengkan kini sudah pun diserahkan kepada negara kita.

 Ia diserahkan oleh pihak berkuasa Indonesia kepada Malaysia dan menjelang  petang nanti, kapal itu dijangka akan berlabuh di Pelabuhan Kelang.

 Buat sementara waktu, kapal bernilai RM1 bilion atau RM1,000 juta itu mungkin akan dipamerkan untuk tontotan rakyat sebelum tindakan seterusnya diambil.

 Malah, jika Najib Razak dan Rosmah Mansor ada kelapangan, mereka berdua juga boleh meluangkan masa untuk melihat-lihat kapal yang pernah menjadi kebanggaan Jho Low itu.
Tidak dinafikan bahawa penyerahan kapal itu kepada negara kita merupakan satu kejayaan ‘Malaysia Baru’ pimpinan Tun Mahathir Mohamad hasil rundingan beliau dengan Presiden Indonesia, Jokowi sebelum ini serta bersandarkan keyakinan negara jiran tersebut terhadap kepimpinan negara kita sekarang.

 Dengan kapal itu kini menjadi milik Malaysia, Tun Mahathir menegaskan, sesiapa juga termasuk Jho Low boleh menuntutnya jika dapat menunjukkan bukti tentang pembelian kapal itu dan daripada mana wang diperolehi untuk membelinya.

 Beranikah Jho Low menuntut kapal tersebut?

 Selain itu, dapatkah juga Jho Low menunjukkan bukti kapal itu dibeli bukan daripada wang seleweng 1MDB?
Bermakna, sementara Jho Low boleh berbangga dapat melarikan diri atau bersembunyi di mana-mana ketika ini, salah satu harta yang bernilai miliknya telah pun berjaya diambil atas kebijaksanaan Tun Mahathir menangani skandal 1MDB.
Atau adakah ini merupakan pancingan awal Tun Mahathir untuk Jho Low menyerah diri dan seterusnya bekerjasama dengan pihak berkuasa bagi merungkai keseluruhan skandal 1MDB yang selama ini mencemar nama baik negara?

 Dalam perkembangan lain, kerajaan juga dijangka akan menjual kapal tersebut kepada pembida yang tertinggi kerana terus menyimpannya juga memerlukan kos penyelenggaraan yang tinggi.

 Setidak-tidaknya, apabila dijual nanti, wang jualan itu dapat juga digunakan untuk menampung pembayaran hutang 1MDB yang mana selama ini pun kerajaan juga tolong membayarnya.
Apa perasaan Najib ketika ini agaknya?
(ShahbudinHusin 07/08/2018)

0

0

votes
Article Rating
Kongsikan artikel ini


DOA UNTUK MUHYIDDIN

Sejak menjalani pembedahan dan kini dalam proses pemulihan di sebuah hospital di Singapura, Presiden Bersatu, Muhyiddin Yassin tidak putus-putus menerima kunjungan mereka yang mengambil berat tentang kesihatannya.

 Sehingga ini, antara yang melawat beliau ialah Sultan Johor, Sultan Ibrahim ibni Almarhum Sultan Iskandar, Perdana Menteri, Tun Mahathir Mohamad dan isteri, Tun Siti Hasmah Mohd Ali, Timbalan Perdana Menteri, Dr. Wan Azizah Wan Ismail, Perdana Menteri Singapura, Lee Hsien Loong, beberapa menteri kabinet dan timbalan menteri serta sebilangan pemimpin Bersatu.
Sementara Muhyiddin sendiri dilihat semakin sihat dan menunjukkan proses pemulihan yang baik, semua yang melawat beliau tentunya berharap serta mendoakannya agar cepat pulih dan dapat  segera kembali menjalankan tugasnya seperti biasa demi negara.

 Sebagai menteri kanan dan yang paling berpengalaman, selain Tun Mahathir dalam kabinet sekarang, ketiadaan Muhyiddin tentu saja amat dirasakan serta kembalinya beliau untuk menjalankan tugas sangat-sangat diharapkan.
Selain itu, sesuai dengan Bersatu yang akan mengadakan mesyuarat dan pemilihan buat kali pertama sebelum hujung tahun ini, tentu juga keberadaan beliau tidak kurang pentingnya demi memastikan segala-gala urusan parti berjalan dengan lancar.

 Selain Tun Mahathir sebagai Pengerusi Bersatu yang dilihat tunjang utama, tunjang lain bagi Bersatu pasti saja Muhyiddin selaku Presiden dan salah seorang pengasasnya.
Di bahu beliaulah sebenarnya terletak banyak beban dan tanggungjawab mengenai perjalanan parti yang harus diurus dan diselesaikan dengan sebaik-baiknya.

 Tambahan lagi dengan Tun Mahathir sebagai Perdana Menteri yang sibuk dengan pelbagai urusan negara,  pada Muhyiddinlah  harus diberikan kepercayaan serta sokongan yang sebaik-baiknya jika ingin melihat Bersatu benar-benar berjaya dan mampu menjadi parti untuk masa depan dalam negara ini.

 Untuk itu, meskipun dalam keadaan kesihatannya yang tidak begitu mengizinkan sekarang, Muhyiddin tetap menzahirkan keprihatinan serta mengambil berat mengenai urusan parti.
Kepada beberapa pemimpin Bersatu yang melawatnya, beliau tetap tidak lupa bertanyakan mengenai hal-hal tertentu berkaitan parti kerana di hatinya tidak lain ialah mahu terus melihat Bersatu ini mampu berperanan dengan sebaiknya demi agama, bangsa dan negara.

 Apa pun, sama-sama kita mendoakan agar Muhyiddin segera pulih seperti sediakala dan dapat kembali bertugas demi parti dan negara.
(ShahbudinHusin 06/08/2018)

0

0

votes
Article Rating
Kongsikan artikel ini


SELEPAS JADI PRESIDEN PKR, DI MANA ANWAR AKAN BERTANDING? BENARKAH
PILIHANNYA LEMBAH PANTAI?

 Anwar Ibrahim kini sah menjadi Presiden PKR mengambil alih tempat isterinya, Dr. Wan Azizah Wan Ismail yang tidak mempertahankan jawatan tersebut dan tidak juga dicalonkan untuk sebarang jawatan yang lain.

 Pencalonan Anwar bagi jawatan Presiden PKR yang tidak dicabar oleh sesiapa adalah sebahagian daripada persediaan beliau untuk mengambil alih jawatan Perdana Menteri daripada Tun Mahathir Mohamad selepas ini.

 Sebelum ini dan sejak PKR ditubuhkan, Anwar hanyalah Ketua Umum parti itu. Dengan sekarang menjadi presiden, Anwar secara langsung memantapkan lagi kedudukan dirinya, sesuai dengan hasratnya untuk menjadi Perdana Menteri selepas ini.

 Sebagaimana yang dipersetujui Pakatan Harapan sebelum ini, Tun Mahathir hanyalah Perdana Menteri sementara untuk suatu tempoh tertentu dan kemudian akan menyerahkan jawatan itu kepada Anwar untuk mengambil alihnya.

 Persetujuan itulah yang akhirnya berjaya mengikat hubungan kerjasama lebih mantap antara PKR, DAP, Amanah dan Bersatu yang seterusnya bersetuju juga untuk melantik Tun Mahathir mengetuai Pakatan Harapan.

 Setelah Pakatan Harapan berjaya menumbangkan BN dan Anwar dibebaskan daripada penjara, sementara dipersetujui bahawa Tun Mahathir memerlukan tempoh tertentu bagi menyelesaikan beberapa perkara dalam pentadbiran negara dan menunaikan janji-janji dalam manifesto pilihanraya, dalam masa yang sama ia tentu juga membuatkan bekas Timbalan Perdana Menteri itu punya keghairahan tersendiri untuk sama-sama berperanan dalam kerajaan.

 Apatah lagi, ini merupakan kali kedua beliau diura-urakan akan menjadi pengganti kepada Perdana Menteri yang sama iaitu Tun Mahathir.

 Secara logiknya dan jika diizinkan Tuhan, memang tiada halangan untuk Anwar mengambil alih jawatan Perdana Menteri daripada Tun Mahathir, lebih-lebih lagi itulah janji yang sudah termetrai dalam Pakatan Harapan.

 Ditambah dengan PKR mengusai kerusi Parlimen paling banyak dan Tun Mahathir sendiri sudah berusia 93 tahun, duduknya Anwar sebagai presiden parti adalah isyarat beliau sudah sedia untuk menjadi Perdana Menteri pada bila-bila masa.

 Cumanya, oleh kerana Tun Mahathir sendiri pernah menyebut bahawa beliau memerlukan masa sekurang-kurangnya dua tahun sebagai Perdana Menteri untuk menyelesaikan banyak perkara sebelum menyerahkan jawatan itu kepada Anwar, bila penyerahan jawatan itu sepatutnya berlaku seharusnya sebaik-baiknya terserah kepada kedua-dua pemimpin berkenaan memuktamadkannya.

 Yang menjadi persoalan sekarang, selepas Anwar menjadi Presiden PKR, di kawasan manakah beliau akan bertanding untuk menjadi Ahli Parlimen bagi membolehkannya mengambil alih jawatan Perdana Menteri?

 Meskipun ramai yang meramalkan beliau akan bertanding di Pandan di mana kerusi itu sekarang diwakili oleh Dr. Wan Azizah atau di Permatang Pauh yang diduduki oleh anaknya, Nurul Izzah tetapi beberapa Ahli Parlimen kawasan lain juga disebut-sebut bersedia mengosongkan kerusi mereka untuk memberi laluan kepada Anwar.

 Antara yang menjadi percakapan umum ialah Lembah Pantai yang sekarang diwakili oleh Fahmi Fadzil yang juga merupakan Pengarah Komunikasi PKR.

 Diberitakan, setelah Anwar menjadi Presiden dan sebelum berakhir tahun 2018 ini, Fahmi akan bertindak meletakkan jawatan sebagai Ahli Parlimen Lembah Pantai untuk membolehkan Anwar bertanding di kawasan tersebut.

 Anwar dikatakan enggan bertanding di Pandan kerana buat sementara ini beliau mahu isterinya terus menjadi Timbalan Perdana Menteri kepada Tun Mahathir.

 Dr. Wan Azizah dilapor hanya akan mengosongkan kedudukannya dalam kerajaan apabila Anwar sudah sedia kembali memegang jawatan dalam kerajaan, sama ada sebagai Timbalan Perdana Menteri terlebih dahulu atau terus menggantikan Tun Mahathir sebagai Perdana Menteri.

 Lagi pula, selepas Anwar menjadi Perdana Menteri nanti dan dalam pilihanraya seterusnya, kerusi Pandan itu akan dikembalikan semula kepada Rafizi Ramli, tidak kira sama ada beliau menang atau kalah dalam persaingannya dengan Azmin Ali bagi jawatan Timbalan Presiden PKR.

 Dalam waktu yang sama, Nurul Izzah akan terus menduduki kerusi Parlimen Permatang Pauh selepas Anwar menjadi Perdana Menteri sebagai persediaan PKR menyediakannya sebagai pemimpin pelapis negara di masa depan.

 Sementara Fahmi, atas pengorbanannya sedia mengosongkan kerusi kepada Anwar, beliau dijangka akan dilantik sebagai senator serta diberikan kedudukan dalam kerajaan sebagai balasannya.
(ShahbudinHusin 06/08/2018)

0

0

votes
Article Rating
Kongsikan artikel ini


MUHYIDDIN DIBENAR KELUAR HOSPITAL, KINI BEREHAT BERSAMA KELUARGA

 KENYATAAN MEDIA
 PEJABAT MENTERI DALAM NEGERI

 YB Tan Sri Muhyiddin Hj Mohd Yassin telah dibenarkan meninggalkan hospital setelah selesai pembedahan dan rawatan.

 Beliau akan berehat sementara bersama keluarga.

 Terima kasih kepada semua doktor, jururawat serta staf Hospital Mount Elizabeth Singapura. Terima kasih juga kepada semua yang telah mendoakan kesihatan dan meluangkan masa melawat YB Tan Sri Muhyiddin Hj Mohd Yassin semasa beliau di sana.

 Hafiz bin Abdul Halim
 Setiausaha Akhbar kepada Menteri Dalam Negeri
 7 Ogos 2018

0

0

votes
Article Rating
Kongsikan artikel ini


SEMUA TAK TAHU, APA YANG NAJIB TAHU?

1. Tak tahu….
2. Tak tahu….
3. Tak tahu….
4. Tak tahu….
Habis…kalau semua tak tahu, apa yang Najib tahu ketika jadi Perdana Menteri dulu?
(ShahbudinHusin 07/08/2018)

0

0

votes
Article Rating
Kongsikan artikel ini


ADUHHH…KEJADIAN INI BARANGKALI HANYA BERLAKU DI MALAYSIA SAJA!!!

Ini betul-betul suatu kejadian pelik dan ganjil yang barangkali tidak pernah berlaku di mana-mana negara lain di dunia ini.

 Selain pelik dan ganjil, orang juga mungkin hairan mengapa ia berlaku di Pejabat Perdana Menteri – suatu premis yang tidak sepatutnya kejadian seperti itu boleh berlaku.

 Pada malam 9 Mei lalu di mana BN tewas pada malam tersebut, sekumpulan 17 pengawal keselamatan di Pejabat Perdana Menteri telah memasuki pejabat Najib Razak dan mencuri wang RM3.5 juta yang dipercayai merupakan sebahagian daripada dana pilihanraya.

 Mereka menyapu kesemua wang yang ditemui itu dan membahagi-bahagikannya sesama sendiri.

 Kesemua suspek kini ditahan reman untuk penyiasatan berikutan pihak berkuasa mula mengesannya apabila mendapati  mereka mula menayang kemewahan selepas pilihanraya umum lalu.

 Daripada mereka juha dirampas wang berjumlah RM840,700 serta 9 motorsikal bernilai RM90,000.

 Selain kejadian ini umpama kata pepatah – harapkan pagar, pagar makan padi – lebih daripada itu ia juga memberi maksud yang lebih mendalam lagi jika dikaitkan dengan pelbagai dakwaan yang berlaku kepada Najib selama ini.

 Sejak meletusnya skandal 1MDB dan di dalam akaun bank peribadinya disahkan ada wang berjumlah RM2,600 juta, Najib seringkali dituduh sebagai pencuri, khususnya oleh Tun Mahathir Mohamad.

 Meskipun Najib mengatakan wang tersebut merupakan derma, hakikatnya sukar untuk sesiapa mempercayainya, malah kata Tun Mahathir – orang Arab gila pun tak akan menderma sebanyak itu.

 Lantaran itu, selain Najib gagal membuktikan siapa yang didakwanya menderma wang itu kepadanya, menjelang PRU14 lalu di mana beliau akhirnya kecundang dan hilang kuasa, tuduhan yang mengaitkan beliau sebagai pencuri adalah paling popular dan telah bergema di seluruh pelusuk negara.

 Tidak dinafikan bahawa skandal 1MDB dan kaitan Najib dengan wang yang ditemui dalam akaun bank peribadinya yang dianggap sebagai wag curi adalah penyumbang utama kepada kekalahan BN dalam pilihanraya lalu.

 Rakyat dan pengundi secara umumnya tidak rela berterusan mempunyai seorang Perdana Menteri yang dikaitkan dengan dakwaan mencuri, lebih-lebih apabila Tun Mahathir berulang-ulang menyebutnya secara terbuka.

 Apabila berlaku kejadian 17 pengawal keselamatan mencuri wang di pejabat Najib, persoalan yang tentu bermain di fikiran ramai ialah mengapakah mereka tergerak hati untuk melakukan perbuatan itu?

 Bagaimana mereka tahu ada wang yang banyak di pejabat Najib?

 Adakah mereka melakukannya kerana percaya wang yang dicuri itu juga adalah wang curi?

 Aduhhh….
(ShahbudinHusin 09/08/2018).

0

0

votes
Article Rating
Kongsikan artikel ini


KE MANA PERGINYA WANG ITU?

Sebagaimana yang didedahkan oleh Menteri Kewangan, Lim Guan Eng di Parlimen hari ini, sejumlah RM18 bilion daripada akaun bayaran balik GST didapati telah diselewengkan.

 Bayaran itu sepatutnya dikembalikan kepada peniaga dalam tempoh dua minggu selepas mereka memfailkan tuntutan.

 Menurut Guan Eng, kehilangan wang itu disedari hasil pemeriksaan Jabatan Kastam dan audit dalaman yang telah dijalankan.

 Ke manakah wang sebesar itu telah diselewengkan dan ke mana ia dibelanjakan?

 Apakah ia semata-mata suatu pemalsuan akaun atau untuk menutup kesalahan lain?

 Selama ini ramai pemimpin UMNO dan BN sibuk menyatakan GST adalah sistem cukai yang efisen, cekap dan kurang ketirisan berbanding SST yang akan diperkenalkan oleh kerajaan Pakatan Harapan.

 Adakah ia hanya cekap dan efisen dalam bab kutipan daripada rakyat semata-mata, tetapi tidak berkaitan wang yang berjaya dikumpulkan?

 Sediakah Najib Razak selaku bekas Perdana Menteri dan Menteri Kewangan era BN sebelum ini menjelaskan mengenai kehilangan wang itu?

 Bayangkan apa terjadi kepada kehilangan wang itu sekiranya dalam PRU14 lalu rakyat tidak berubah dan BN masih lagi memerintah?
(ShahbudinHusin 08/08/2018)

0

0

votes
Article Rating
Kongsikan artikel ini


MAT SABU TIADA PILIHAN, MELAINKAN SEGERA MENGEMBALIKAN HAK MEJAR (B)
ZAIDI

 Sudah tentu ramai yang terperanjat dan turut berkongsi kecewa dengan nasib yang menimpa Mejar (B) Zaidi Ahmad berhubung keputusan TUDM menolak rayuan berkaitan pemecatannya.

 Pada 2013, Mejar Zaidi telah membuat laporan polis tentang penggunaan dakwat kekal yang tidak kekal dalam pilihanraya dan beliau kemudian dipecat sebagai juruterbang kerana perbuatannya itu.

 Pada ketika itu beliau dianggap sebagai hero kerana dilihat berani bertindak berasaskan keyakinan gerak hati sehingga sanggup merisikokan jawatannya dalam kerajaan demi kebenaran dan rasa sayang kepada negara.

 Tindakan kerajaan BN memecatnya ketika itu dianggap zalim serta dikecam ramai dan semata-mata dilihat untuk menghalang rakyat atau penjawat awam daripada terus bangkit bersuara menyatakan kebenaran.
Jika Mejar (B) Zaidi seorang tidak sayang kepada negara dan lebih mementingkan jawatannya, beliau boleh saja berdiam diri dan tidak berbuat apa-apa pada ketika mata dan tangannya sendiri melihat penggunaan dakwat yang meragukan ketika pilihanraya 2013 itu.

 Tetapi, kenapakah beliau sanggup pergi ke balai polis sedangkan tahu tindakan itu berisiko kepada jawatan dan mengundang bahaya kepada masa depan keluarganya sendiri?

 Bermakna, ada sesuatu dalam hati dan jiwa Mejar (B) Zaidi yang harus kita hargai, khususnya oleh kerajaan Pakatan Harapan yang berslogankan Malaysia Baru ini.

 Meskipun Mohamad Sabu selaku Menteri Pertahanan dilaporkan masih mempertimbangkan rayuan Mejar (B) Zaidi, walaupun permohonannya untuk dikembalikan semula jawatannya atau diberikan pencen sudah ditolak oleh TUDM, hakikatnya  kerajaan Malaysia Baru ini tiada pilihan selain menunjukkan pembelaan terhadap bekas juruterbang itu.

 Kenapa takut membela Mejar Zaidi?
Apakah susah sangat membela rakyat yang teraniaya?

 Bukankah tindakan beliau melapor polis itu atas kapasitinya sebagai pengundi dan warganegara?

 Apakah dengan takut menunjukkan pembelaan bermakna kerajaan Pakatan Harapan bersetuju dengan tindakan BN memecat dan menganiaya Mejar (B) Zaidi sebelum ini?

 Jika pada 2013 beliau dianggap hero dan disanjung atas keberaniannya, mengapa setelah kuasa diperolehi, penganiayaan harus diteruskan dan semangat heronya dulu tidak mahu dihargai?

 Tidak terlewat untuk mengingatkan kerajaan Pakatan Harapan, harus diinsafi bahawa semangat yang ditunjukkan oleh Mejar (B) Zaidi pada 2013 ketika itulah yang sebahagiannya menyumbang kepada kebangkitan rakyat menolak UMNO dan BN pada 9 Mei lalu.

 Kepada Mat Sabu yang disanjung ramai dan berani masuk penjara beberapa kali demi perjuangan serta pernah melempar mikrofon ketika belum berkuasa, inilah masanya untuk beliau  menunjukkan keprihatinan dan pembelaan kepada rakyat yang teraniaya.

 Apakah membela dan mengembalikan hak Mejar (B) Zaidi lebih besar bebannya daripada kesanggupan masuk penjara?

 Oleh itu, jangan berlengah lagi untuk membela dan mengembalikan hak yang sewajarnya kepada Mejar (B) Zaidi sebelum kuasa pinjaman sementara ini ditarik balik oleh rakyat dalam pilihanraya seterusnya.
(ShahbudinHusin 08/08/2018)

0

0

votes
Article Rating
Kongsikan artikel ini


ZAHID HAMIDI LEBIH SAYANG NAJIB DARIPADA UMNO?

 Walaupun sudah dua pemimpin kanan UMNO bersuara membangkitkan mengenai tidak perlunya lagi Najib Razak campurtangan dalam urusan parti, Presiden UMNO, Zahid Hamidi terlihat tetap membela belas Perdana Menteri yang setakat ini sudah berdepan dengan tujuh kes di mahkamah.

 Pemimpin pertama yang bersuara ialah Johari Ghani, bekas Menteri Kewangan Kedua yang kini merupakan Pengerusi Badan Perhubungan UMNO Wilayah Persekutuan.

 Menurut Johari, Najib sudah pun menjadi sejarah dan tidak perlu lagi terlibat dalam kempen pilihanraya seperti di Sungai Kandis, baru-baru ini kerana kehadirannya terbukti tidak membantu UMNO untuk mencapai kemenangan.

 Bagaimanapun, Zahid Hamidi segera menjawab kenyataan Johari itu dengan menyatakan Najib tidak harus dipulaukan semata-mata kerana beliau tidak lagi berkuasa sekarang ini.

 Zahid Hamidi juga mengingatkan bahawa Najib adalah pemimpin yang banyak berjasa kepada parti dan negara sebelum ini.

 Selepas Johari, Setiausaha Agung UMNO, Annuar Musa pula bersuara dengan menyifatkan Najib ketika ini adalah beban kepada parti berikutan tujuh pertuduhan mahkamah yang sedang dihadapinya.

 Kata Ahli Parlimen Ketereh itu, untuk bergerak ke hadapan, UMNO perlu melupakan Najib kerana beban yang ada padanya tidak boleh lagi dipikul oleh parti.

 Sekali lagi Zahid Hamidi bersuara mempertahankan Najib dengan berharap bekas Presiden UMNO itu tidak berkecil hati kerana dianggap sebagai beban kepada parti.

 Selebihnya beliau berharap kepimpinan UMNO saling hormati-menghormati antara satu sama lain.

 Dalam erti kata lain, daripada kedua-dua jawapan balas Zahid Hamidi terhadap kenyataan Johari dan Annuar, beliau terlihat lebih sayangkan Najib berbanding UMNO yang sedang diketuainya.
Tetapi selepas ini pasti akan muncul lagi beberapa pemimpin UMNO dengan nada suara yang sama seperti Johari dan Annuar.
Apakah reaksi Zahid Hamidi jika lebih ramai pemimpin UMNO mula tampil bersuara agar parti menjarakkan diri daripada Najib?

 Zahid Hamidi sehingga ini  nampaknya sukar memisahkan dirinya daripada Najib dan bagaikan tiada upaya untuk menghindarkan diri daripada bekas Perdana Menteri yang menjadi punca utama UMNO dan BN hilang kuasa dalam pilihanraya umum yang lalu.

 Walaupun kenyataan Johari dan Annuar boleh dikata sudah terlambat kerana mereka sepatutnya bersuara menolak Najib sebelum PRU14 lalu, tetapi Zahid Hamidi ternyata lebih terkebelakang dengan pendiriannya ingin terus membela dan mempertahankan Najib.

 Zahid seharusnya sedar tanggungjawabnya kini ialah memulihkan UMNO dan bukan lagi menjaga atau membela Najib. Najib sudah meletakkan jawatan dan hanya merupakan ahli biasa saja sekarang ini.

 Jika Najib sebagai biasa parti mahu terus dipertahankan, bagaimana dengan ahli UMNO lain yang juga berhadapan dengan macam-macam pertuduhan atas pelbagai kesalahan di mahkamah?

 Kenapa tidak ditunjukkan pembelaan terhadap mereka?

 Selain daripada itu, dengan pendirian Zahid Hamidi ingin terus membela Najib, beliau pasti akan berdepan kesukaran untuk memulihkan UMNO mendapat keyakinan semula daripada rakyat.

 Jika Khairy Jamaluddin atau Tengku Razaleigh yang mengetuai UMNO ketika ini, sudah pasti mereka tidak akan membuang masa memikul beban yang ditinggalkan Najib selama ini.

 Rakyat pada hakikatnya sudah menolak Najib dan tindakan terus mempertahankannya lagi hanya akan menyebabkan UMNO terpinggir lebih lama daripada sokongan yang sepatutnya.

 Zahid Hamidi juga tiada pilihan sebenarnya – lupakan Najib dan kuatkan UMNO dengan kekuatan yang ada kerana jika terus menunjukkan pembelaan kepada Najib, parti yang dipimpinnya akan kekal sebagai pembangkang buat selama-lamanya.
(ShahbudinHusin 09/08/2018).

0

0

votes
Article Rating
Kongsikan artikel ini


APA LAGI SELEPAS INI? ATAU LEBIH BAIK NAJIB KELUAR UMNO?

Ada yang minta agar Najib disingkirkan daripada UMNO….
Ada pula yang mahu Najib digantung keahliannya….
Bermakna, desakan terhadap Najib tidak lagi sekadar mengatakannya sudah jadi sejarah, beban yang tidak sepatutnya ditanggung oleh UMNO atau parti perlu menjarakkan diri daripadanya, malah lebih daripada itu.
Apa lagi selepas ini?

 Atau lebih terpuji jika Najib Razak sekarang ini segera mengambil keputusan keluar terus daripada UMNO?
(ShahbudinHusin 10/08/2018)

0

0

votes
Article Rating
Kongsikan artikel ini


PENOLAKAN PEMIMPIN UMNO TERHADAP NAJIB ADALAH TANDA LEMAHNYA ZAHID
HAMIDI

 Di sebalik riuh rendah para pemimpin UMNO mempertikaikan janji 100 hari Pakatan Harapan yang didakwa tidak ditunaikan, parti itu sendiri, dalam tempoh yang sama, pada hakikatnya lebih kelam kabut dan bercelaru berbanding sebelumnya.

 Belum pun sampai 100 hari hidup tanpa kuasa, meskipun Najib Razak sudah meletakkan jawatannya sebagai presiden, kecuali masih kekal sebagai Ketua UMNO Bahagian Pekan, satu demi satu para pemimpinnya bersuara untuk menolak, menjauhkan diri, menyifatkannya sebagai beban, sudah jadi sejarah, mencadangkan disingkir daripada parti serta digantung keahlian bekas Perdana Menteri itu.

 Najib yang dahulunya dipuja, disanjung, dicium tangannya, bahkan bau peluhnya juga dianggap wangi, dengan tiba-tiba dan belum pun sampai 100 hari tanpa kuasa, sudah pun dianggap individu yang tidak diperlukan lagi.

 Kenapakah begitu cepat mereka yang pernah menerima wang, mendapat projek dan menerima habuan jawatan mahu melupakannya?

 Selain daripada itu, UMNO juga nampak makin keliru tentang hala tuju baru yang mahu dilaluinya sekarang ini.

 Sekejap mereka melihat Pas sebagai rakan kongsi yang perlu diakrabkan lagi hubungan demi memartabatkan Melayu dan Islam, tetapi sekejap yang lain pemimpin yang sama menyatakan kesediaan untuk bekerjasama dengan DAP pula.

 Bukankah selama ini DAP dianggap musuh yang nyata oleh  UMNO, bahkan dikutuk habis-habisan sebagai ancaman kepada Melayu, Islam dan juga negara?

 Kenapa sekarang mahu berbaik dan bolehkah UMNO bekerjasama dengan parti itu?

 Tidak takutkah nanti Lim Kit Siang akan jadi Perdana Menteri?

 Lagi pula, bagaimana UMNO hendak bekerjasama dengan DAP di ketika mereka masih berdakap mesra dengan Pas?

 Di waktu yang lain, para pemimpin UMNO terlihat ghairah bercakap kononnya mahu menguatkan parti itu saja dan melupakan BN, tetapi sehingga sekarang tiada apa-apa tindakan konkrit diputuskan mengenainya.

 Apa sebenarnya yang mereka mahu dan jalan mana yang hendak dilalui?

 Daripada semua apa yang berlaku kepada UMNO sekarang ini, baik mengenai penolakan terhadap Najib atau tentang kekeliruan hala tuju parti itu, yang jelas ia memperlihatkan lemahnya Zahid Hamidi sebagai Presiden UMNO.

 Sebagai peneraju baru UMNO, sebaik saja menjadi presiden, Zahid Hamidi bukan saja seharusnya menetapkan hala tuju yang jelas dan tetap, bahkan juga sepatutnya menangani isu berkaitan Najib sejak daripada awal lagi.

 Memandangkan Zahid Hamidi tentunya tidak sukar memahami bahawa punca utama kekalahan BN dalam pilihanraya lalu adalah kerana Najib, beliau semestinya sejak awal lagi berterus-terang agar bekas Perdana Menteri tidak mencampuri lagi urusan parti selepas berundur pada pertengahan Mei lalu.

 Jika itu dilakukannya, Najib pasti tidak akan terhegeh-hegeh lagi mencampuri urusan UMNO, termasuk turun berkempen di Sungai Kandis yang akhirnya membuatkan ramai pemimpin UMNO seperti Johari Ghani, Annuar Musa, Khaled Nordin, Dr. Latif Ahmad dan beberapa yang lain mengeluarkan kenyataan terbuka mencemuh serta menolaknya.

 Paling penting, Zahid Hamidi juga patut menetapkan hala tuju dan dengan siapa UMNO hendak bekerjasama apabila beliau mengambil alih teraju kepimpinan parti.

 Kalau itu dilakukan, tidaklah caca marba dan celaru sehingga dua tiga pemimpinnya bercakap dengan nada yang jelas kontra yang dalam masa yang sama membuatkan ramai orang ketawa dibuatnya.

 Begitu juga jika Zahid Hamidi ada ketegasan, beliau juga sepatutnya tidak memalukan UMNO yang dipimpinnya dengan membenarkan ada pihak lain membuat kutipan derma bagi membayar wang jaminan yang diperlukan Najib.

 Apakah Zahid Hamidi sendiri tidak mampu membantu sebanyak RM500 ribu untuk membayar wang jaminan, bukan saja atas rasa tanggungjawab sebagai presiden tetapi juga untuk menghargai tapak awal bermulanya karier politik beliau di peringkat nasional adalah disebabkan pernah diambil bekerja sebagai setiausaha politik Najib?

 Pendeknya, di sebalik UMNO hanya melihat janji 100 hari Pakatan Harapan sebagai asas menyerang pihak lawan, Zahid Hamidi juga harus belajar lebih kerap menatap cermin di pelbagai sudut untuk melihat kelemahan sendiri yang pada hakikatnya lebih banyak lagi jumlahnya.

 Diperkatakan di merata-rata, jika beginilah cara beliau memimpin UMNO, paling kurang tiga kali pilihanraya umum lagi pun Pakatan Harapan tetap akan terus memerintah negara ini.
(ShahbudinHusin 10/08/2018)

0

0

votes
Article Rating
Kongsikan artikel ini


MUHYIDDIN SUDAH SIHAT, AKAN KEMBALI BERTUGAS MINGGU DEPAN

 KENYATAAN MEDIA PEJABAT MENTERI DALAM NEGERI

 Keadaan kesihatan YB Tan Sri Dato’ Hj Muhyiddin Hj Mohd Yassin semakin baik dan beliau akan kembali bertugas pada minggu hadapan.

 Beliau akan mengangkat sumpah sebagai Ahli Parlimen Pagoh di Dewan Rakyat pada 14 Ogos 2018 dan menghadiri beberapa mesyuarat.

 Atas nasihat doktor, beliau akan menjalani rawatan susulan termasuk kimoterapi untuk tempoh 6 bulan sebagai langkah untuk memastikan masalah ketumbuhan beliau tidak berulang.

 Pihak pejabat Menteri Dalam Negeri ingin memaklumkan bahawa tugas-tugas rasmi Tan Sri Muhyiddin adalah agak terhad sepanjang beliau menjalani rawatan susulan.

 Ini adalah untuk memastikan beliau dapat menjalani rawatan dengan sempurna dan pulih sepenuhnya.

 Hafiz Abdul Halim
 Setiausaha Akhbar Kepada
 Menteri Dalam Negeri

 11 Ogos 2018.

0

0

votes
Article Rating
Kongsikan artikel ini


SELAIN PENGAWAL KESELAMATAN, MUNGKINKAH ADA PIHAK LAIN TURUT SAMA
MENCURI DANA PILIHANRAYA DARIPADA PEJABAT NAJIB?

 Apa yang kita tahu dan didedahkan di dada-dada media hanyalah mengenai perbuatan sekumpulan 17 pengawal keselamatan mencuri wang yang dipercayai dana pilihanraya berjumlah RM3.5 juta dalam bilik bekas Perdana Menteri, Najib Razak di Pejabat Perdana Menteri.

 Mereka melakukan perbuatan itu pada malam 9 Mei lalu sebaik menyedari BN sudah tewas dan kerajaan baru akan mengambil alih pentadbiran Putrajaya.

 Daripada kejadian tersebut, sekurang-kurangnya ada dua persoalan yang bermain-main di kepala orangramai ketika ini:-

 Pertama, adakah hanya RM3.5 juta itu saja yang disimpan atau merupakan lebihan kegunaan pilihanraya yang ada di pejabat Najib?

 Jika  ada lebih banyak yang mungkin disimpan di pejabat Najib, ke manakah perginya wang-wang tersebut?
Kedua, kiranya pengawal keselamatan pun boleh tahu mengenai wang dalam pejabat Najib, apakah mungkin ada pihak-pihak lain yang bekerja dengan Perdana Menteri ketika itu lebih mengetahui tentang berapa jumlah beg atau kotak yang ada tesimpan dalam Pejabat Perdana Menteri?

 Dalam konteks itu, memang mustahak sebenarnya untuk pihak SPRM memanggil Najib bagi diambil keterangannya mengenai wang tersebut.

 Selepas keterangan Najib diambil, barangkali boleh dipertimbangkan  juga untuk SPRM memanggil semua pegawai dan kakitangan yang pernah bekerja dengan Najib yang tentunya bebas keluar masuk ke Pejabat Perdana Menteri pada bila-bila masa sebelum secara rasmi diumumkan tumbangnya BN pada subuh 10 Mei lalu.

 Kamera CCTV atau litar tertutup pula mungkin boleh dilihat semula untuk mengetahui sesiapa yang ada memasuki Pejabat Perdana Menteri ketika itu.

 Selain untuk mengetahui berapa banyak wang yang tersimpan di pejabat Najib, penyiasatan lebih menyeluruh oleh SPRM juga penting  untuk menentukan kebarangkalian tiada pihak-pihak lain yang mungkin lebih dulu serta  cekap daripada 17 pengawal keselamatan dalam melakukan pencurian dana pilihanraya yang tidak mustahil jumlahnya lebih banyak daripada RM3.5 juta itu.
(ShahbudinHusin 11/08/2018).

0

0

votes
Article Rating
Kongsikan artikel ini


LOGIKKAH BARANG2 BERHARGA DISIMPAN DI RUMAH BESAN?

Dilaporkan bahawa kononnya kurang separuh daripada barangan yang dirampas sebelum ini di kediaman dan kondo yang dikaitkan dengan Najib Razak serta dikaitkan dengan 1MDB adalah merupakan milik Rosmah Mansor.

 Selebihnya ia dikatakan milik besan Rosmah iaitu Maria Nazarbayez, selain ada juga yang merupakan kepunyaan anak Najib sendiri, Nooryana Najwa.

 Pernahkah kita dengar seseorang menyimpan berkotak-kotak beg tangan mewah dan berbeg-beg barangan kemas di rumah besannya?

 Jika kita sendiri sebagai besan, adakah kita akan meletakkan barangan berharga seperti itu di rumah besan kita?

 Kahkahkah….

 Putar…Abang Halim…putar…

 Sebelum ini, Najib turut dilaporkan berkata, wang tunai berjumlah RM114 juta yang dirampas bersama barangan kemas dan beg tangan itu juga adalah kepunyaan UMNO yang merupakan lebihan yang tidak digunakan dalam pilihanraya lalu.

 Pengakuan Najib itu dibuat di sebalik fakta yang didedahkan oleh pihak polis bahawa wang tunai itu adalah dalam 29 jenis mata wang asing.

 Sebagaimana pengakuan Najib itu menimbulkan keraguan yang nyata, dakwaan sejumlah barangan yang dirampas itu merupakan milik besan Rosmah juga menimbulkan tanda tanya yang sama kepada kita.

 Logikkah ia?
(ShahbudinHusin 12/08/2018)

0

0

votes
Article Rating
Kongsikan artikel ini


SEKARANGLAH MASANYA NAJIB PATUT PUJUK JHO LOW PULANG KE MALAYSIA….

 Isu berkaitan Jho Low kini kembali panas dan menjadi bualan ramai berikutan kejayaan negara mendapatkan kapal Equanimity yang dipercayai dibeli oleh Jho Low dengan menggunakan wang 1MDB yang dilencongkan.

 Bagaimanapun Jho Low menyifatkan tindakan kerajaan mendapatkan hak milik kapal itu daripada Indonesia sebagai tidak sah dan merampas prosiding undang-undang yang sedang berlangsung di Amerika Syarikat.

 Soalnya, kapal itu kini sudah berada dalam pemilikan Malaysia berikutan kerajaan Indonesia sedia menyerahkannya serta Amerika Syarikat pula tidak ada halangan mengenainya.
Bermakna, seperti kata Tun Mahathir Mohamad, jika selepas ini Jho Low tetap merasakan kapal tersebut merupakan miliknya dan dibeli dengan wangnya sah, bukan menggunakan wang 1MDB yang dilencongkan, satu-satu pilihan baginya ialah segera pulang ke Malaysia dan menuntutnya melalui proses undang-undang.

 Apa yang perlu dilakukan olehnya ialah membuktikan dana 1MDB tiada kaitan dengan Equanimity.

 Dalam hal ini, Khairy Jamaluddin turut sependapat dengan Tun Mahathir sambil  menyatakan, jika Jho Low merasakan dirinya tidak bersalah dalam skandal 1MDB, inilah masanya untuk beliau kembali ke Malaysia dan tidak terus melarikan diri seperti sekarang ini.

 Apa pun alasan Jho Low, tindakannya terus melarikan diri dan enggan kembali ke negara ini hanya memberi tanggapan beliau memang bersalah dalam skandal 1MDB itu.

 Beliau tiada alasan lagi sebenarnya, selain pulang  ke Malaysia jika tetap dengan keyakinan dirinya tidak bersalah.
Dalam hal ini, seiring dengan Najib sendiri yang selalu mendakwa dirinya juga tidak bersalah, beliau seharusnya  dapat memainkan peranan memujuk Jho Low agar pulang ke negara ini.

 Dengan memainkan peranan, baik secara terbuka meminta Jho Low pulang atau boleh juga melakukannya secara senyap-senyap, Najib secara tidak langsung akan membuktikan beliau berpegang kepada falsafah “berani kerana benar”  serta menangkis tanggapan beliau takut untuk berdepan kebebaran.

 Semua orang pasti akan berbangga jika Najib segera dapat melakukannya.
(ShahbudinHusin 12/08/2018)

0

0

votes
Article Rating
Kongsikan artikel ini


ADAKAH PERTANDINGAN RAFIZI/AZMIN AKAN BERTUKAR MENJADI PERTEMBUNGAN
ANWAR/MAHATHIR?

 Kempen bagi pertandingan merebut jawatan timbalan presiden PKR, walaupun boleh dikata masih di peringkat awal, tetapi telah menunjukkan tanda-tanda menuju episod yang tidak sihat dan merbahaya kepada perpaduan Pakatan Harapan.

 Ia berikutan kem Rafizi Ramli, calon yang akan mencabar Azmin Ali, bukan saja berkempen dengan cara menyerang lawannya dengan pelbagai andaian  dan kemungkinan yang belum tentu betul, malah turut membabitkan nama pihak luar parti itu iaitu Tun Mahathir Mohamad dan Tun Daim Zainuddin.

 Mungkin boleh diterima jika mereka berkempen dalam ruang lingkup perjuangan PKR semata-mata atau menggunakan nama Anwar Ibrahim bagi tujuan menarik undi sesama sendiri, namun dengan melibatkan nama Tun Mahathir dan Tun Daim, ia jelas suatu perkembangan yang tidak baik serta tidak sihat.

 Seorang penyokong kuat Rafizi yang juga merupakan Ahli Parlimen Kapar, Abdullah Sani dalam kempennya mendakwa, Tun Daim adalah di belakang gerakan untuk menghalang Anwar mengambil alih jawatan Perdana Menteri daripada Tun Mahathir.
Sambil mendakwa Tun Mahathir dan Tun Daim adalah di belakang Azmin, beliau seterusnya menegaskan, hanya dengan meletakkan Rafizi sebagai Timbalan Presiden PKR saja satu-satunya jalan untuk memastikan Anwar dapat menjadi Perdana Menteri.

 Kenapa dilibatkan nama Tun Mahathir dan Tun Daim dalam kempen perebutan jawatan timbalan presiden PKR?

 Bukankah Tun Mahathir sudah menjelaskan lama sebelum ini bahawa beliau tidak terlibat, malah tiada keperluan untuk melibatkan diri dalam politik dalaman PKR?

 Apakah terdapat bukti-bukti mengenai penglibatan Tun Mahathir dan Tun Daim untuk menghalang Anwar daripada menjadi Perdana Menteri atau ia sekadar strategi untuk menarik undi semata-mata?

 Meskipun demikian, jika kem Rafizi berterusan menggunakan taktik mengaitkan nama Tun Mahathir dan Tun Daim untuk memenangi pertandingan, harus disedari bahawa ia bukan saja tidak menguntungkan PKR, bahkan memungkinkan hancurnya perpaduan dalam Pakatan Harapan.
Tidak mustahil akibat daripadanya akan menyebabkan PKR terbelah dua – tidak kira sama ada jika Azmin berjaya mengekalkan jawatannya atau beliau dikalahkan oleh Rafizi.

 Andai kata selepas pemilihan nanti PKR akan terbelah dua, bagaimanakah Anwar mampu menjadi Perdana Menteri kemudiannya?

 Lebih daripada itu, dengan pecahnya PKR juga akan menyebabkan perpaduan dalam Pakatan Harapan menjadi goyang dan sekaligus akan menipiskan lagi peluang gabungan itu untuk terus kekal berkuasa selepas pilihanraya akan datang.

 Dalam hal ini, untuk apa PKR membiarkan partinya berpecah yang akhirnya tidak saja merugikan dirinya sendiri, masa depan Pakatan Harapan, tetapi mungkin juga mengakibatkan Anwar gagal menjadi Perdana Menteri?

 Sebagai jalan selamat dan jika Anwar benar-benar mahu menjadi Perdana Menteri, beliau sebaiknya mesti mengarahkan kem Rafizi menghentikan dengan segera kempen-kempen tidak sihat dan tidak melibatkan pihak lain dalam usahanya memenangi pertandingan, khususnya nama Tun Mahathir dan Tun Daim.
Selain tidak harus dilupakan usaha gigih Tun Mahathir dan Tun Daim dalam tempoh kempen PRU14 yang lalu sehingga BN dapat ditumbangkan, mengapakah terlalu dibimbangkan sama ada Anwar dapat menjadi Perdana Menteri atau sebaliknya, sedangkan Presiden PKR itu menyatakan sudah ada perjanjian bertulis mengenainya?

 Menurut Anwar, perjanjian bertulis mengenai peralihan kuasa itu, selain antara beliau dengan Tun Mahathir, ia juga turut disepakati oleh semua parti dalam Pakatan Harapan.

 Jika demikian, apa lagi yang dibimbangkan sangat sama ada Anwar dapat jadi Perdana Menteri atau tidak?

 Atau Anwar sememangnya sengaja mahu menghalang dirinya sendiri daripada menjadi Perdana Menteri?
Dan Anwar seharusnya ingat, jika beliau gagal kali ini, ia adalah kegagalannya buat kali yang kedua, sedangkan Tun Mahathir sudah dua kali merasa duduk sebagai Perdana Menteri.
(ShahbudinHusin 13/08/2018).

0

0

votes
Article Rating
Kongsikan artikel ini


BERANIKAH AHLI PARLIMEN KAPAR SAHUT CABARAN TUN MAHATHIR?

Perdana Menteri, Tun Mahathir Mohamad mencabar pihak yang mendakwa beliau dan Tun Daim Zainuddin terlibat dalam usaha menghalang Anwar Ibrahim daripada menjadi penggantinya agar tampil mengemukakan bukti mengenai dakwaan itu.

 “Saya rasa pihak berkenaan patut berikan bukti. Saya malah tidak pernah bercakap dengan sesiapa pun berkaitan perkara itu.

 “Saya menjarakkan diri. Saya tiada urusan dengan hal ehwal dalaman parti lain,” kata Tun Mahathir lagi.

 Dalam gerakan kempen ke beberapa negeri untuk menyokong Rafizi Ramli melawan Azmin Ali bagi jawatan timbalan presiden PKR, Ahli Parlimen Kapar, Abdullah Sani Abdul Hamid mendakwa terdapat usaha yang didalangi oleh Tun Daim untuk menghalang Anwar daripada menggantikan Tun Mahathir sebagai Perdana Menter ke-8.

 Sehubungan itu kata beliau, hanya dengan meletakkan Rafizi sebagai pemimpin nombor dua dalam PKR menggantikan Azmin saja merupakan jalan yang akan memastikan Anwar benar-benar dapat menggantikan Tun Mahathir.

 Dengan cabaran Tun Mahathir agar dikemukakan bukti mengenai dakwaan itu, Abdullah Sani sekarang tiada pilihan lain selain mesti berani tampil menyahut apa yang diminta oleh Perdana Menteri itu.

 Jika berani membuat dakwaan itu secara terbuka, malah mengulang-ulangnya di beberapa negeri, maka Abdullah Sani mestilah berani juga tampil mengemukakan bukti atas dakwaan yang dibuatnya itu.

 Bolehlah esok atau lusa beliau mengemukakan bukti-bukti itu?
Jangan pula selepas ini beliau cuba-cuba lari atau menyembunyikan diri atau menyalahkan media kononnya membesar-besarkan apa yang diperkatakannya itu.

 Jika tidak, jalan terbaik bagi Abdullah Sani ialah beliau mesti segera meminta maaf kepada Tun Mahathir, Tun Daim dan juga Azmin atas dakwaan yang dibuatnya serta bagi meredakan perkara yang tidak wujud yang dibangkitkannya itu.
(ShahbudinHusin 13/08/2018)

0

0

votes
Article Rating
Kongsikan artikel ini


HENTIKANLAH, KATA EZAM KEPADA KEM RAFIZI

Saya tidak memberi perhatian kepada politik kerana saya bukan lagi ahli politik. Lebih2 lagi selepas PRU14 kerajaan baru telah berjaya dibentuk makanya saya tidak melihat ada keperluan untuk memberi perhatian khusus krn kerajaan hari ini tidak lagi sebuah kerajaan kleptokratik yang wajib diserang spt kerajaan dahulu.
Namun ada beberapa kenyataan ahli2 politik khususnya pemimpin PKR dan Ahli Parlimen beberapa hari ini mengundang perhatian saya.
Pasti ada suara sinis yang menempelak saya kerana saya tidak lagi ahli PKR. Tetapi pertamanya pemimpin PKR hari ini bukan pemimpin sebuah parti sahaja tetapi sebuah kerajaan. Dan sebagai rakyat biasa saya berhak menegur. Keduanya, sedikit sebanyak ada sumbangan kecil saya menubuhkan PKR awal dahulu dan pernah  ke 2 penjara atas nama PKR.
Kiritikan terhadap mana-mana kerajaan adalah lumrah. Kenyataan negatif terhadap kerajaan yang dianggotai mereka sendiri boleh memberi imej negatif kepada kerajaan itu sendiri. Itu juga pada hemat saya tidak mengapa.
Tetapi beberapa kenyataan akhir-akhir ini bukan sahaja boleh menjejas imej tetapi kestabilan dan ekonomi negara kerana ia menyentuh beberapa perkara yang sewajarnya dielakkan dinyatakan secara terbuka dan sambil lewa pula.(tanpa sebarang bukti).
Kenyataan membabitkan Tun Daim Zainuddin tentunya boleh memberi kesan kepada negara kerana beliau adalah Pengerusi  Majlis Penasihat Kerajaan/CEP (Council of Eminent Persons) yang dilantik oleh PM. Sesiapapun tidak boleh menafikan bagaimana CEP yang terdiri dari tokoh2 besar yang berpengaruh seperti Tan Sri Zeti, Tan Sri Hasan Merican,Tan Sri Robert Kuok dan Prof Jomo KS dan Tun Daim sendiri telah memberikan kesan positif kepada kestabilan dan ekonomi negara khususnya pada peringkat awal penubuhan kerajaan baru.
Justeru kenyataan negatif apatah lagi semborono terhadap tokoh didalam CEP boleh memberi kesan negatif kepada negara lebih-lebih lagi kenyataan dibuat oleh seorang Ahli Parlimen kerajaan.
Lebih serius lagi kenyataan itu  juga menyentuh tentang kononnya ada komplot yang membabitkan jawatan PM. Jawatan PM bukan sebarang jawatan. Sebarang kenyataan mengenainya mesti dibuat dengan teliti apatah lagi apabila ia datang dari ahli parlimen kerajaan. Kalau dakwaan dibuat ahli parlimen pembangkang implikasinya berbeza. Tetapi apabila datang dari ahli parlimen kerajaan ia memberi implikasi besar kepada negara.
Keghairahan berkempen untuk jawatan parti tidak boleh menjadi lesen melakukan perkara2 yang boleh menggugat kestabilan kerajaan dan negara. Maka hentikanlah.
Saya juga harap Sdr Rafizi sebagai kepala kepada kumpulan kempen ini mengambil sikap bertanggungjawab. Saya kenal Sdr Rafizi. Malah saya yang membawa dia masuk ke PKR melalui sahabat karib dan orang kanan saya didalam Pemuda dahulu Allahyarham Sdr Adlan Benan Omar. Mereka berdua saya usulkan dimasukkan terus ke MPT parti walaupun mereka baru tamat pengajian. Saya lihat potensi Rafizi pada ketika itu. Tetapi saya tidak setuju terhadap beberapa kenyataan dan tindak-tanduk beliau akhir-akhir ini.
Saya juga mengharapkan ketegasan Dato Seri Anwar didalam memperbetulkan keadaan ini. Beliau pernah menjadi org no 2 negara dan di Kem Kewangan tentunya faham soal kestabilan negara dan ekonomi. Lebih2 lagi disaat kita mewarisi kerajaan kleptokrat dengan beban hutang dan kecurian yang diwarisi bersama. Makanya perkara paling utama dan harus dipandang paling serius adalah soal kestabilan dan keutuhan kerajaan dan ekonominya.
Kalau kita2 benar-benar jujur mahu menyelamatkan negara dan meletakkan kepentingan negara mengatasi kepentingan lain. Saharusnya tiada kompromi sama sekali terhadap unsur2 yang memusnahkan ini.
 Mohamad Ezam Mohd Nor
 AJK Penaja Parti Keadilan Nasional 1999.
 Pengasas Pemuda Keadilan 1999.
 Tahanan ISA dan OSA 2001-03.

0

0

votes
Article Rating
Kongsikan artikel ini


ALHAMDULILLAH…..

 Muhyiddin Yassin yang baru-baru ini menjalani pembedahan di bahagian pankreasnya, kini sudah kembali sihat dan hari ini hadir ke Dewan Rakyat untuk mengangkat sumpah sebagai Ahli Parlimen Pagoh.

 Walaupun nampak sedikit kurus, Menteri Dalam Negeri itu kelihatan ceria dan gembira kerana dapat kembali menjalankan tugas demi rakyat seperti biasa.
Rakan-rakan Ahli Parlimen juga menyambut gembira kehadiran semula Muhyiddin ke Parlimen dengan masing-masing bersalaman dan bertanya khabar kepadanya.

 Alhamdulillah, mudah-mudahan Muhyiddin terus sihat seperti sediakala dan dapat menjalankan tugasnya dengan cemerlang demi agama, bangsa dan negara.
(ShahbudinHusin 14/08/2018)

0

0

votes
Article Rating
Kongsikan artikel ini


KAHKAHKAH…BELUM PUN 100 HARI HILANG JAWATAN, NAZRI SUDAH 'KORNER
BARING' SOKONG TUN MAHATHIR

 Siapa tidak kenal dengan Nazri Aziz?

 Ketika Najib Razak berkuasa dahulu dan sedang dimusuhi oleh Tun Mahathir Mohamad, beliaulah antara pemimpin UMNO yang paling kuat dan ke depan mempertahankan bekas Perdana Menteri itu.

 Bagi Nazri, Najib adalah pemimpin terbaik, terbuka, senang diajak bicara, menjaga kawan-kawan dan kehebatannya dianggap melebihi semua Perdana Menteri yang ada sebelum ini.

 Malah, lebih daripada itu, pelbagai serangan juga turut dilakukannya kepada Tun Mahathir seiring dengan pujiannya kepada Najib, termasuk menganggap Pengerusi Pakatan Harapan itu sudah nyanyuk, terlalu tua dan “baling gelas pun tak pecah”.
Jika sesiapa rajin, boleh saja “google” untuk mengetahui deretan serangan, cemuhan dan kejian yang pernah dibuat oleh Nazri terhadap Tun Mahathir.

 Tapi itu dulu….hari ini dengan belum pun 100 hari UMNO kehilangan kuasa dan belum juga 100 hari beliau hidup tanpa jawatan menteri dan Tun Mahathir kembali menjadi Perdana Menteri buat kali kedua, nada suara Nazri nyata sudah jauh berbeza.

 Beliau bukan saja sudah tidak segan-segan lagi menggesa Najib menjarakkan diri daripada UMNO berikutan kes mahkamah yang sedang dihadapinya dikatakan akan menjejaskan usaha pemulihan parti jika tidak berbuat demikian, malah bekas Menteri Pelancongan dan Kebudayaan itu juga dilaporkan terkejut dengan pendedahan mengenai skandal 1MDB, penemuan wang tunai serta barangan kemas yang dikaitkan dengan Rosmah Mansor yang berjuta-juta nilainya.
“Saya tidak tahu tentang Rosmah, saya juga tidak tahu tentang SRC International.

 “Saya baru tahu tentang duit RM100 juta, takkan saya nak marah Perdana Menteri kalau dia nak siasat perkara itu.

 “Jadi,  kita kena benarkan Tun Mahathir buat penyiasatan dan kalau ada kes prima facie, dakwalah,” kata Ahli Parlimen Padang Rengas itu lagi.

 Dan akhirnya Nazri juga menyatakan sokongan terbukanya  kepada kepimpinan Tun Mahathir sebagai Perdana Menteri.
“Saya tidak pernah ada rekod menentang Perdana Menteri. Saya ahli politik selama 28 tahun dalam kerajaan, tapi selepas 28 tahun kalau saya nak menentang kerajaan, susahlah.

 “Saya tiada budaya menentang Perdana Menteri. Itu bukan budaya saya,” tambah Nazri lagi.

 Kahkahkah….

 Apa komen pembaca sekalian mengenai tindakan Nazri ini?
(ShahbudinHusin 14/08/2018)

0

0

votes
Article Rating
Kongsikan artikel ini


BERITA GEMBIRA MENJELANG 100 HARI PAKATAN HARAPAN MENTADBIR NEGARA

Hanya beberapa hari saja lagi genaplah 100 hari Pakatan Harapan memerintah negara ini sejak memenangi PRU14 pada 9 Mei lalu.
Sementara pihak UMNO sibuk menuntut 10 janji dalam 100 hari sebagaimana yang terkandung dalam manifesto pilihanraya, realitinya rakyat memahami semua janji itu ada yang sudah dilaksanakan dan ada sebahagian lagi bakal dilaksanakan.
Lantaran itu, mereka tetap gembira dan puas hati, bukan saja dengan kehadiran Tun Mahathir Mohamad sebagai Perdana Menteri, tetapi juga dengan hadirnya Pakatan Harapan mentadbir negara menggantikan BN.
Kajian oleh sebuah badan bebas ini memberi petunjuk yang nyata mengenai rasa puas hati dan kegembiraan rakyat itu.
Masihkah UMNO dan BN ada masa depan berikutan perkembangan ini?
(ShahbudinHusin 15/07/2018)

0

0

votes
Article Rating
Kongsikan artikel ini